[image: Картина, която съдържа текст, Шрифт, лого, екранна снимка

Описанието е генерирано автоматично]




УТВЪРЖДАВАМ:
ХРИСТИНА АНДРЕЕВА
ДИРЕКТОР








ПРАВИЛНИК
ЗА ДЕЙНОСТТА И УСТРОЙСТВОТО  

НА ПГ ПО ТУРИЗЪМ „ИВАН ВАЗОВ“
2026/2027  УЧЕБНА ГОДИНА













Правилникът за дейността и устройството на училището е приет с решение на Педагогическия съвет с Протокол № 25 / 08.09.2026г. , съгласно чл. 263, ал. 1, т. 2 от Закона за предучилищно и училищно образование и утвърден със Заповед № РД-10-1576 / 09.09.2026г. на Директора.


                           СЪДЪРЖАНИЕ
1. ПРИНЦИПИ И ЦЕЛИ НА ПРАВИЛНИКА………………………………………4
2. ПРАВА И ЗАДЪЛЖЕНИЕ НА УЧИЛИЩЕТО…………………………………..5
3. ПРИЕМАНЕ И ПРЕМЕСТВАНЕ НА УЧЕНИЦИ……………………………….6
4. ПЛАНИРАНЕ И ОСЪЩЕСТВЯВАНЕ НА УЧИЛИЩНИЯ ПРИЕМ…………7
5. ОРГАНИЗАЦИЯ НА УЧИЛИЩНОТО ОБУЧЕНИЕ……………………………8
6. УЧЕБНО И НЕУЧЕБНО ВРЕМЕ…………………………………………………..9
7. ФОРМИ НА ОБУЧЕНИЕ…………………………………………………………..12
8. УЧЕБЕН ПЛАН……………………………………………………………………...17
9. ОЦЕНЯВАНЕ………………………………………………………………………18
10. ОЦЕНЯВАНЕ В ПРОЦЕСА НА УЧИЛИЩНОТО ОБУЧЕНИЕ……………..21
11. ТЕКУЩИ ИЗПИТВАНИЯ………………………………………………………….21
12. СРОЧНИ, ГОДИШНИ И ОКОНЧАТЕЛНИ ОЦЕНКИ………………………..24
13. ИЗПИТИ В ПРОЦЕСА НА УЧИЛИЩНОТО ОБУЧЕНИЕ…………………...25
14. ВАЛИДИРАНЕ НА ПРОФЕСИОНАЛНИ ЗНАНИЯ, УМЕНИЯ И КОМПЕТЕНТНОСТИ ЗА ПРИДОБИВАНЕ НА КВАЛИФИКАЦИЯ ПО ПРОФЕСИЯ ИЛИ ЧАСТ ОТ ПРОФЕСИЯ В НАПРАВЛЕНИЯТА………….29
15. УЧИТЕЛИ…………………………………………………………………………30
16. УЧЕНИЦИ…………………………………………………………………………31
17. ПОДКРЕПА НА ЛИЧНОСТНОТО РАЗВИТИЕ НА УЧЕНИЦИТЕ…………32
18. САНКЦИИ НА УЧЕНИЦИТЕ…………………………………………………….37
19. ОСИГУРЯВАНЕ НА ДОПЪЛНИТЕЛНА ПОДКРЕПА НА УЧЕНИЦИТЕ-40
20. ИНСТИТУЦИОНАЛНА ПОЛИТИКА ЗА ПОДКРЕПА НА ГРАЖДАНСКОТО, ЗДРАВНОТО, ЕКОЛОГИЧНОТО, ИНТЕРКУЛТУРНОТО ОБРАЗОВАНИЕ………………………………………..43
21. РОДИТЕЛИ…………………………………………………………………………44
22. ФУНКЦИИ И ДЛЪЖНОСТИ НА УЧИТЕЛИТЕ…………………………….....45
23. УСЛОВИЯ И РЕД ЗА КВАЛИФИКАЦИЯ НА УЧИТЕЛИТЕ………………...47
24. ПРОФЕСИОНАЛНО ПОРТФОЛИО……………………………………………..50
25. КАРИЕРНО РАЗВИТИЕ НА УЧИТЕЛИТЕ, ДИРЕКТОРА, ЗАМ. ДИРЕКТОРИТЕ……………………………………………………………………52
26. АТЕСТИРАНЕ……………………………………………………………………54
27. ОРГАНИ В УЧИЛИЩЕТО. ДИРЕКТОР………………………………………...60
28. ОРГАНИ В УЧИЛИЩЕТО. ПЕДАГОГИЧЕСКИ СЪВЕТ…………………….62
29. ОРГАНИ В УЧИЛИЩЕТО. ОБЩЕСТВЕН СЪВЕТ…………………………...63
30. УЧЕНИЧЕСКО САМОУПРАВЛЕНИЕ…………………………………………..68
31. ЕТИЧЕН КОДЕКС………………………………………………………………….68
32. ЗАДЪЛЖИТЕЛНА ДОКУМЕНТАЦИЯ В УЧИЛИЩЕ………………………..68
33. ФИНАНСИРАНЕ…………………………………………………………………69
34. ПРОПУСКАТЕЛЕН РЕЖИМ В УЧЕБНОТО ЗАВЕДЕНИЕ………………….70
35. ОРГАНИЗИРАН ОТДИХ НА УЧЕНИЦИТЕ И ЕКСКУРЗИИ………………..70
36. ПРЕХОДНИ И ЗАКЛЮЧИТЕЛНИ РАЗПОРЕДБИ…………………………….71
37. УЧИЛИЩНИ КОМИСИИ И ЕКИПИ……………………………………………73

























ГЛАВА ПЪРВА

ОБЩИ РАЗПОРЕДБИ

РАЗДЕЛ І
ПРИНЦИПИ И ЦЕЛИ НА ПРАВИЛНИКА

Чл. 1. Този правилник урежда правата и задълженията на участниците в училищното образование.
Чл. 2.  (1) Образованието като процес включва обучение, възпитание и социализация. 
(2) Образованието е приоритет и се реализира в съответствие със следните принципи:
1. единна държавна образователна политика за осигуряване правото на предучилищно и училищно образование; 
2. ориентираност към интереса и към мотивацията на ученика, към възрастовите и социалните промени в живота му, както и към способността му да прилага усвоените компетентности на практика; 
3. равен достъп до качествено образование и приобщаване на всеки ученик; 
4. равнопоставеност и недопускане на дискриминация при провеждане на училищното образование; 
5. запазване и развитие на българската образователна традиция; 
6. хуманизъм и толерантност; 
7. съхраняване на културното многообразие и приобщаване чрез българския език; 
8. иновативност и ефективност в педагогическите практики и в организацията на образователния процес въз основа на научна обоснованост и прогнозиране на резултатите от иновациите; 
9. прозрачност на управлението и предвидимост на развитието на предучилищното и училищното образование; 
10. автономия за провеждане на образователни политики, самоуправление и децентрализация; 
11. ангажираност на държавата, общините и юридическите лица с нестопанска цел, работодателите, родителите и други заинтересовани страни и диалог между тях по въпросите на образованието. 
Чл. 3.   Основните цели на училищното образование са: 
1. интелектуално, емоционално, социално, духовно-нравствено и физическо развитие и подкрепа на всеки ученик в съответствие с възрастта, потребностите, способностите и интересите му; 
2. съхраняване и утвърждаване на българската национална идентичност; 
3. придобиване на компетентности, необходими за успешна личностна и професионална реализация и активен граждански живот в съвременните общности; 
4. придобиване на компетентности за прилагане на принципите за устойчиво развитие; 
5. ранно откриване на заложбите и способностите на всеки ученик и насърчаване на развитието и реализацията му; 
6. формиране на устойчиви нагласи и мотивация за учене през целия живот; 
7. придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие; 
8. формиране на толерантност и уважение към етническата, националната, културната, езиковата и религиозната идентичност на всеки гражданин; 
9. формиране на толерантност и уважение към правата на децата, учениците и хората с увреждания; 
10. познаване на националните, европейските и световните културни ценности и традиции; 
11. придобиване на компетентности за разбиране на глобални процеси, тенденции и техните взаимовръзки; 
12. придобиване на компетентности за разбиране и прилагане на принципите, правилата, отговорностите и правата, които произтичат от членството в Европейския съюз. 

РАЗДЕЛ ІІ
ПРАВА И ЗАДЪЛЖЕНИЕ НА УЧИЛИЩЕТО

Чл. 4. (1) ПГ по туризъм „Иван Вазов“, гр. Несебър, к.к. Слънчев бряг има  право да:
1. притежава собствено недвижимо и движимо имущество и да се разпорежда с него;
2. предоставя собствени движими вещи и недвижими имоти под наем, реализира поименни компенсационни бонове и компенсаторни записи, извършва квалификационна и творческа дейност, образователни и други услуги, ако това не е във вреда на образователно – възпитателния  процес и при спазване на санитарно – хигиенните  изисквания; 
3. се разпорежда самостоятелно с бюджетните си средства;
4. определя  вътрешната си организация и училищните символи, ритуали и униформено облекло;
(2) ПГ по туризъм „Иван Вазов“, гр. Несебър, к.к. Слънчев бряг носи отговорност за:
1. изпълнението на държавните образователни стандарти, засягащи дейността му;
2. създаването на условия за опазването на живота и укрепване здравето на децата и учениците по време на обучението и възпитанието им, както и на територията си;
3. законосъобразното изразходване на бюджетните средства и опазването на материално-техническата си база;
4. извършването на дейности и прояви, които противоречат на законите в страната, ограничават правата и свободите на личността или нарушават учебно – възпитателния  процес.
Чл. 5. Сградата и прилежащите площи на ПГ по туризъм „Иван Вазов“, гр. Несебър, к.к. Слънчев бряг са публична общинска собственост. 
Чл. 6. Училищното образование е безплатно за българските граждани.
Чл. 7. В училището могат да се обучават и ученици от други общини, както и чужди граждани.
Чл. 8. (1) Чужди граждани имат право да се обучават в ПГ по туризъм „Иван Вазов“, гр. Несебър, к.к. Слънчев бряг в съответствие със законите и подзаконовите актове на Република България.	
(2) Училищното образование е безплатно за чуждите граждани, които са:
1. с разрешено постоянно пребиваване в страната, както и ученици в задължителна училищна възраст – деца, членове на семейството на чужденец с разрешено дългосрочно пребиваване в страната;
2. приети по актове на Министерски съвет;
3. приети по междуправителствени спогодби, в които този въпрос е уреден;
4. ученици в задължителна училищна възраст – деца на граждани на държави – членки на Европейския съюз, на Европейското икономическо пространство и Швейцария, упражняващи трудова дейност на територията на Република България, когато пребивават в страната заедно с родителите, съответно настойниците или попечителите си.
[bookmark: IT_CHLEN_11_0][bookmark: 314310](3)  В ПГ по туризъм „Иван Вазов“, гр. Несебър, к.к. Слънчев бряг могат да се обучават и чужди граждани, съгласно изискванията чл.1, ал. 3 от Наредба 11/01.09.2016 година, доп., Държавен вестник, бр. 82 от 10.10.2018 г. за признаване на завършени периоди на училищно обучение, степените на образование и професионална квалификация, придобити при обучение в училища на чужди държави или в училища от системата на Европейските училища по документи, както и приравняване на получените оценки.
Чл. 9. (1) ПГ по туризъм „Иван Вазов“, гр. Несебър, к.к. Слънчев бряг е неспециализирано училище по смисъла на чл. 38, ал.1, т.3 от ЗПУО.
(2) ПГ по туризъм „Иван Вазов“, гр. Несебър, к.к.Слънчев бряг като общинско училище има:
1. Наименование – ПГ по туризъм „Иван Вазов“, гр. Несебър, к.к. Слънчев бряг
2. Символи – училищно знаме, национален флаг, емблема
3. Седалище – гр. Несебър, к.к. Слънчев бряг
4. Официален адрес – гр. Несебър, к.к. Слънчев бряг
5. Собствен кръгъл печат и печат с държавния герб. 
6. Банкова сметка.
7. Шифър по БУЛСТАТ – 000044413.

ГЛАВА ВТОРА

ПРИЕМ И ПРЕМЕСТВАНЕ НА УЧЕНИЦИ

РАЗДЕЛ І
ПРИЕМАНЕ И ПРЕМЕСТВАНЕ НА УЧЕНИЦИ

Чл. 10. (1) Всеки има право на образование и може да повишава образованието и квалификацията си чрез учене през целия живот.
(2) Училищното образование е задължително до навършване на 16-годишна възраст. 
Чл. 11. Приемът на ученици от VIII клас и преместването им става при условия и ред, определен от училището, през време на цялата учебна година, но не по-късно от 30 учeбни дни преди приключване на всеки учебен срок.
Чл. 12. Ученици могат да се преместват при наличие на свободни места в паралелката или в приемащото училище. 
Чл. 13. (1) За свободни места се считат местата по утвърдения училищен план-прием, които включват: 
1. незаетите места; 
2. освободените през учебната година места. 
(2) Свободните места се обявяват в тридневен срок от освобождаването им на сайта на училището и в регионално управление на образованието.
(3) Учениците могат да се преместват в друго училище над утвърдения прием при смяна на местоживеенето с разрешение на началника на РУО. 
Чл. 14. (1) Учениците се преместват при спазване на следните условия и ред: 
1. Подаване чрез НЕИСПУО заявление от родителите и/или ученика съгласно чл.12 ал. 2 от ЗПУО, чл. 108 Наредба 10/ от 2016 г. ДВ.бр. 32 от 16.04.2019 г. до директора на приемащото училище; 
2. издаване на служебна бележка от директора на училището до три работни дни, с която потвърждава записването на ученика. 
(2) Служебната бележка по ал 1, т. 2 се представя от родителя/настойника и/или ученика заедно със заявлението за преместване на директора на училището, от което се премества ученика.
(3) До пет работни дни директорът на училището, в което се е обучавал ученикът предоставя на родителя/настойник и/или ученика удостоверение за преместване.
(4) До три работни дни от получаване на удостоверението за преместване, родителят/настойникът и/или ученикът представя получените документи за записване в приемащото училище. 
(5) Директорът на приемащото училище до три работни дни определя със заповед условията за приемане на ученика и информира родителя/настойника и/или ученика. Родителят/настойникът и/или ученикът подписва декларация за информирано съгласие относно различията в учебния план в приемащото училище. 
(6) В срока по ал. 5 директорът на приемащото училище информира писмено директора на училището, от което идва ученика за неговото записване. 
(7) По чл.108 т.3 гласи: До 5 работни дни от получаване на информацията по т.2 Директорът на училището, в което се е обучавал ученикът, издава удостоверение за преместване и го предоставя на Директора на приемащото училище заедно с копие на училищните учебни планове, по които ученикът се е обучавал в класовете в първи и втори гимназиален етап.
Чл. 15. (1) Ученикът се счита за преместен в новото училище от датата, посочена в заповедта на директора на приемащото училище. 
(2) Решението за преместване на ученик над училищен план-прием се взема от началника на регионалното управление на образованието по ред и условия, определени от него. 
Чл. 16. При преместването си учениците от VIII до XІІ клас включително  полагат приравнителни изпити по ред и условия, определени в чл. 148, ал. 2 от ЗПУО.
Чл. 17. При преместването на ученици над утвърдения държавен план-прием става с мотивирано искане на директора до Министъра на образованието и науката, ако са изпълнени изискаванията по ал. 1-3 на чл. 107а. от Наредба 10.
Чл. 18. При преместване на ученик в задължителна училищна възраст в училище на чужда държава
(1) Родителят подава писмено заявление до директора на училището за издаване на     удостоверение на преместване
(2) Родителят представя документ, издаден от училището на чуждата държава, удостоверяващ възможността ученикът да продължи образованието си при условията на приемащото училище.
(3)  Документите по ал.2 може да се подават и сканирани по електронен път
(4) В срок до пет работни дни от подаване на документите, директорът на училището в което се обучава ученикът издава удостоверение за преместване.



РАЗДЕЛ ІІ
ПЛАНИРАНЕ И ОСЪЩЕСТВЯВАНЕ НА УЧИЛИЩНИЯ ПРИЕМ
 
Чл. 19. (1) Училищният план-прием се определя за училището за всяка предстояща учебна година: 
1. броят на местата, в паралелките съобразно стандарта за физическата среда и информационното и библиотечно осигуряване и центровете за подкрепа за личностно развитие и стандарта за финансирането на институциите. 
2. промяна броя на паралелките в останалите класове и свободните места в тях; 
(2) Училищният план-прием  включва прием, който се извършва по реда на чл. 142, ал. 3 и 4 от ЗПУО. 
Чл. 20. Училищният план-прием се определя от директора въз основа на анализ на броя на учениците в населеното място, училищната мрежа, държавния образователен стандарт за физическата среда и информационното и библиотечно осигуряване на детските градини, училищата и центровете за подкрепа за личностно развитие и съобразно информационната система и стратегията на общината. 
Чл. 21. (1) Училищният план-прием за предстоящата учебна година се утвърждава със заповед на директора в срок до 30 април след становище на обществения съвет и се публикува на интернет страницата на училището, чл. 52, ал. 2 от Наредба 10/2017 г. ДВ, бр. 32/2019 г. 
(2)  До 3 май на интернет страницата на регионалното управление на образование се публикува  утвърдения училищен план-прием за предстоящата учебна година. 
Чл. 22. (1) За изпълнение на училищния план-прием директорът със заповед определя училищна комисия, която приема заявления  и извършва всички дейности по приема на учениците.
(2)  Педагогическият съвет съобразно спецификите на обучението разработва критерии за прием в случай, че постъпилите заявления са повече от свободните места.
(3) Директорът утвърждава списъците на приетите ученици по паралелки в срок до началото на учебната година. 
Чл. 23. Приемане на ученици над максимално определения в училищния план–прием брой места в паралелка се извършва с разрешение на началника на регионалното управление на образование по мотивирано предложение на директора на училището в срок до началото на учебната година при спазване на разпоредбите на държавния образователен стандарт за финансиране на институциите и държавния образователен стандарт за физическата среда и информационното и библиотечно осигуряване на детските градини, училищата и центровете за подкрепа за личностно развитие. 
	
ГЛАВА ТРЕТА

УЧИЛИЩНО ОБРАЗОВАНИЕ

РАЗДЕЛ І
ОРГАНИЗАЦИЯ НА УЧИЛИЩНОТО ОБУЧЕНИЕ

Чл. 24. (1) Училищното образование се организира в последователни класове. 
(2) Класовете се означават с римски цифри във възходящ ред. 
(3) Продължителността на обучението в един клас е една учебна година за всички форми на обучение с изключение на случаите, предвидени в ЗПУО за индивидуалната и самостоятелната форма на обучение. 
Чл. 25. (1) Учениците, записани за обучение в даден клас в дневна форма, в зависимост от броя им се организират в паралелки или групи. 
(2) Паралелките от един клас се обозначават с буквите на българската азбука, които се поставят след номера на класа. 
(3) В зависимост от особеностите на учебния предмет или модул паралелката може да се дели на групи или да се организират сборни групи от различни паралелки от един клас или от различни класове. 
(4) Когато в един и същ клас са записани ученици с различна етническа принадлежност, не се допуска обособяването им в паралелки въз основа на етническата им принадлежност. 
(5) Не се допуска обособяването в паралелки или групи на учениците със специални образователни потребности, които се обучават интегрирано по индивидуален учебен план. 
(6) Когато на места, определени с държавния или допълнителния план-прием, са записани ученици от един и същ клас с различна етническа принадлежност за обучение в един и същ профил или в една и съща професия, не се допуска обособяването им в паралелки въз основа на етническата им принадлежност. 
(7) При условията на ЗПУО за ученик от паралелка може да се организира и индивидуално обучение по отделен учебен предмет или модул. 
Чл. 26. Условията и редът за определяне на броя на паралелките в училището, броят на учениците в тях, деленето на паралелките на групи, както и за организиране на индивидуално обучение на ученик от паралелка се определят с държавния образователен стандарт за финансирането на институциите с Постановление 219 на МС ОТ 2017 г. и в съответствие с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.
Чл. 27. В началото на учебната година директорът определя със заповед класните ръководители на всички паралелки. Класният ръководител организира и провежда ЧК и води задължителната училищна документация за съответната паралелка.

РАЗДЕЛ ІІ
УЧЕБНО И НЕУЧЕБНО ВРЕМЕ


Чл. 28. (1) Училищното образование се организира в учебни години. 
(2) Учебната година включва учебни срокове, учебни седмици, учебни дни и учебни часове, както и ваканции. 
(3) Учебната година е с продължителност 12 месеца и започва на 15 септември. В случай, че 15 септември е почивен ден, тя започва на първия следващ работен ден. 
(4) Броят на учебните седмици в една учебна година и разпределението им по класове се определят с държавния образователен стандарт за учебния план. 
(5) Учебните срокове и тяхната продължителност, продължителността на учебната седмица, продължителността на учебните часове, както и ваканциите се определят с държавния образователен стандарт за организацията на дейностите в училищното образование. 
Чл. 29.Учебното време за дневна форма на обучение се организира в учебни срокове, учебни седмици, учебни дни и учебни часове.
Чл. 30. (1) Учебната година включва два учебни срока. 
(2) Продължителността на първия учебен срок е 18 учебни седмици.
(3) Продължителността на втория срок се определя със заповед на министъра на образованието и науката по чл. 104, ал. 1 от Закона за предучилищното и училищното образование.
Чл. 31. (1) Учебната седмица е с продължителност 5 учебни дни и съвпада с работната седмица. 
(2) В случай на разместване на почивните дни през годината на основание чл. 154 от Кодекса на труда обявените почивни дни са неучебни за учениците, съответно обявените работни дни са учебни, освен когато учениците са във ваканция.	 
Чл. 32. (1) Учебният ден включва учебните часове и почивките между тях. 
(2) Учебният ден започва от 07.40 часа и приключва не по-късно от 18.30 часа.
(3) Организацията на учебния ден включва до 7 задължителни учебни часа. 
(4) Почивките  между  учебните часове са с продължителност 10 минути, голямо междучасие – 20 минути,а между 6-ти и 7-ми час на I-ва смяна , и 5-ти и 6-ти час на II-ра смяна са с продължителност 5 минути.
(5) Изключения по ал. 4 се допускат за часовете по учебна и производствена практика с решение на педагогическия съвет и заповед на директора.
(6) Изключения по ал. 3 се допускат за обучението чрез работа (дуална система на обучение), при което общият брой задължителни и избираеми учебни часове за една учебна седмица може да достигне до 40 учебни часа, в които се включва и времето за практика на определеното работно място.
(7) Конкретният брой задължителни и избираеми учебни часове по класове се определя с държавния образователен стандарт за учебния план.
Чл. 33. (1) Продължителността на учебния час за всички видове подготовка е: 
1. четиридесет минути (поради двусменния режим на работа) – за учебен час по теория
2. четиридесет и пет – за учебен час по учебна практика
3. шестдесет минути – за учебен час по производствена практика
(2) Чл. 9, ал. 6 от Наредба 10 последователни учебни часове могат да се организират без почивка между тях по решение на педагогическия съвет по учебна и производствена практика в паралелките за придобиване на професионална квалификация, но не повече от три последователни учебни часа. 
(3) Продължителността на учебния час по ал. 1, т. 1 се отнася и за часа на класа. 
(4) При непредвидени и извънредни обстоятелства продължителността на всеки учебен час може да бъде намалена до 20 минути от директора на училището със заповед. 
(5) В случаите по ал. 3 директорът на училището уведомява началника на регионалното управление на образованието до края на учебния ден, за който се отнася намалението и създава организация за уведомяване на родителите на учениците и за осигуряване на транспорт на пътуващите ученици. 
(6) За определен учебен ден директорът на училището може със заповед да определи различно от утвърденото седмичното разписание разпределение на учебните часове при: 
1. разместване на часове във връзка с осигуряване на заместване на отсъстващи учители; 
2. необходимост от провеждане на два последователни учебни часа по един и същ учебен предмет в рамките на учебния ден, които не са предвидени в седмичното разписание за провеждане на класни работи. 
(7) В заповедта по чл.12 ал. 1 на Наредба 10 задължително се описват обстоятелствата, наложили определянето на различно от седмичното разписание разпределение на учебните часове в учебния ден.
(8) Изключение по ал.(1) т.1.2.3. при провеждане на Педагогически съвет се определя със заповед на Директора преди началото на учебната година съгласно чл.12 от Наредба 10/01.09.2016г..
Чл. 34.По време на учебната година в зависимост от темите в учебното съдържание учениците могат организирано да посещават различни културни и научни институции, прояви и мероприятия в рамките на учебните часове.
Чл. 35. Неучебното време включва: 
1. официалните празници по чл. 154, ал. 1 от Кодекса на труда; 
2. ваканциите; 
Ваканции и неучебни дни за учебната 2026/2027 г.:

31.10.2026 г. – 02.11.2026 г. вкл. -есенна 
24.12.2026 г. – 03.01.2027 г. вкл. -коледна 
30.01.2027 г. - 02.02.2027 г. вкл. -междусрочна 
03.04.2027 г. – 11.04.2027 г. вкл. -пролетна за VIIІ – ХІ клас 
08.04.2027 г. – 11.04.2027 г. вкл. -пролетна за XII клас
3. обявените за неучебни дни при условията и по реда на чл. 105, ал. 1, 3, 4 и 5 от ЗПУО.
19.05.2027 г. – ДЗИ БЕЛ
21.05.2027 г. – втори ДЗИ и ДИППК
18.06.2027 г. – НВО БЕЛ X кл.
21.06.2027 г. – НВО Математика X кл.
22.06.2027 г. – НВО ЧЕ X кл.
17.06.2027 г. – ДК по график в две сесии от 9:00 и от 14:30ч.
4.обявените дни за ДКИ съгласно Заповед на министъра на образованието и науката № РД09 - 3343/ 31.08.2026 г.
За втора и трета степен на професионална квалификация:
21.05.2027г.
23.08.2027г.
За първа степен на професионална квалификация изпитът се провежда петнадесет работни дни след приключване на обучението – 06.08.2027г. – теория и 09-12.08.2027г
Чл. 36. (1)Съобразно очакваните резултати от обучението по отделните учебни предмети по време на учебната година учениците могат да участват в организирани прояви, изяви и мероприятия и организирано да посещават природни обекти, обществени, културни и научни институции. 
(2) Редът и начинът  по Наредба 10, чл. 15 са следните:
1.Седем дни преди провеждане на мероприятието учителят, организиращ учебния час извън училище прави доклад до директора и описва кога, как, къде и каква ще е темата на изнесения час.Представя списък на учениците и декларации за информирано съгласие от родителите
2.Директора издава писмено разрешение за провеждане на занятието, в което упоменава кой ще извърши инструктажа за безопасно и културно поведение .
3. При провеждане на изнесения час на 10 ученика трябва да присъства 1 учител
Чл. 37. (1) Ученически туристически пакети и свързани туристически услуги в училищното образование, които се провеждат въз основа на сключен договор между туроператор и директора на училището за екскурзионно летуване, походи, училища сред природата, и други пътувания с образователна, възпитателна, културно-развлекателна и опознавателна цел може да се организират от училището по време на ваканциите и почивните дни, а през учебно време за не повече от 5 учебни дни за паралелка, съгласно чл.15 а. от Наредба 10.
1.За провеждане на организираното посещение или проява/изява се изисква информирано съгласие на родителите/настойниците на учениците. Ръководителят на групата ,определен със заповед на Директора уведомява родителите на учениците от мероприятието 10 дни преди тръгване писмено чрез декларация. Декларацията се съхранява от ЗДУПД до края на учебната година. 
2. За всяка организирана проява, изява или мероприятие, които не са предмет на уреждане в Наредба №10/01.09.2016 г. за организация на дейностите в училищното образование по чл. 79, ал. 5 от Закона за туризма, директорът на училището представя предварителна информация в писмен вид за нейното провеждане на началника на регионалното управление по образованието, която задължително съдържа и информираното съгласие на родителите/настойниците на учениците.
3. Организираната проява, изява или мероприятие се провежда, ако в 7- дневен срок от представяне на информацията по ал. 3 не е постъпило отрицателно мотивирано писмено становище от началника на РУО.
Чл. 38. (1)Учебни дни може да се определят за неучебни или неучебни дни за учебни, със заповед на министъра на образованието и науката. 
(2) В случай на разместване на почивните дни през годината на основание чл. 154, ал. 2 от Кодекса на труда обявените почивни дни са неучебни за учениците, съответно обявените работни дни са учебни, освен когато учениците са във ваканция.
(3) В случай на извънредни или непредвидени обстоятелства или за деня на честване на празника на общината кметът на общината след уведомяване на началника на регионалното управление на образованието може да обявява до три учебни дни за неучебни в една учебна година за училища на територията на общината. 
(4) Директорът на училището след решение на педагогическия съвет може да обявява до три учебни дни в една учебна година за неучебни, но присъствени, за което уведомява началника на регионалното управление на образованието. 
(5) Неучебни са и дните, в които образователният процес в училището е временно преустановен по задължително предписание на компетентен орган, определен с нормативен акт. 
Чл. 39. (1)  През учебната година учениците ползват есенна, коледна, зимна, пролетна и лятна ваканция.
(2) Продължителността на учебните срокове, ваканциите и неучебните дни се определят със заповед на министъра в началото на всяка учебна година.





РАЗДЕЛ ІІІ
ФОРМИ НА ОБУЧЕНИЕ

Общи положения
Чл. 40. (1) Формите на обучение са: 
1. дневна; 
2. самостоятелна;
3. индивидуална;
4. комбинирана;
 (2) Ученикът не може да се обучава в две или повече форми на обучение едновременно.
(3) Условията и редът за организиране и провеждане на осъществяваните в училище форми на обучение се определят в Правилника за дейността на училището и се публикуват и на интернет страница на училището. 
(4) Формите на обучение, които се организират в училище се приемат от педагогическия съвет на училището. 
Чл. 41. (1) Формата на обучение се избира от ученика при условията на чл. 12, ал. 2 на ЗПУО. 
(2) Формата на обучение се препоръчва от екипа за подкрепа за личностно развитие за: 
1. ученик, ненавършил 16 години, чиято възраст надхвърля с повече от три години
възрастта за съответния клас; 
2. лице, навършило 16 години, което постъпва за първи път в училище; 
3. лице, прекъснало обучението си за повече от три последователни учебни години; 
4. лице, което не може успешно да завърши един и същ клас повече от три учебни
години; 
5. ученик, който променя формата на обучение в случаите по чл. 112, ал. 5 от ЗПУО; 
6. ученик със специални образователни потребности.
(3) За записване или промяна на формата на обучение за конкретна учебна година ученикът при условията на чл. 12, ал. 2 на ЗПУО подава заявление до директора на училището. 
(4) За записване на ученика в самостоятелна форма на обучение директорът на училището издава заповед. 
Чл. 42. (1) Ученици, които се обучават в дневна или в самостоятелна форма на обучение, могат да променят формата на обучението си преди началото на учебната година.
(2) Промяната на формата на обучение се допуска и по време на учебната година, когато се преминава от дневна  в  самостоятелна форма на обучение; 
(3) Извън случаите по ал. 2 промяната на формата на обучение се разрешава от началника на регионалното управление на образованието по подадено заявление от родителя/настойника или по искане на директора на училището. 



Организация на формите на обучение
Чл. 43. (1) Дневната форма на обучение се организира за паралелки или групи в учебни часове през учебния ден и включва обучението на учениците по учебни предмети или модули. 
(2) В дневната форма на обучение се включват и дейностите по целодневна организация на учебния ден, спортните дейности и часа на класа.
(3) График на изпитните сесии за дневна форма на обучение през учебната 2026/2027 г.
I. Поправителни сесии:
-Майска поправителна сесия 14.05-18.05.2027г. включително 
По график утвърден от директора
Срок за подаване на заявления  за учениците от минали години– до 24.04.2027г..
-Юлска поправителна сесия от 01.07.-14.07.2027г.
По график утвърден от директора
Срок за подаване на заявления  за учениците от минали години– до 19.06.2027г.
 за ученици от 8, 9, 10, 11 клас 
-Юлска поправителна сесия от 05.07. до 16.07.2027г.
-Септемврийска поправителна сесия от 01.09-10.09.2027г.
по график утвърден от директора
II. За промяна на годишна и окончателна оценка – 14.05.2027г. – 18.05.2027г. 
Срок на подаване на заявления 04.05.2027г.
Чл. 44. (1) Самостоятелната форма на обучение /СФО/ в училище се организира на
основание утвърдените от Министерство на образованието и науката и
утвърдени от Директора учебни планове за съответните специалности - дневна форма на обучение.
(2) Самостоятелната форма на обучение може да се организира за: 
1. ученици в задължителна училищна възраст, които по здравословни причини,
удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна форма; 
2. ученици в задължителна училищна възраст - по желание на ученика или родителя, по реда на чл. 12, ал. 2 от ЗПУО, след решение на експертна комисия, създадена към регионалното управление на образованието. 
3. ученици с изявени дарби; 
4. лица, навършили 16 години.
(3) Самостоятелната форма на обучение е неприсъствена форма, при която
учениците се подготвят самостоятелно и се явяват на изпити по учебни
предмети, съгласно учебния план.
(4) При самостоятелната форма на обучение се прилага училищният учебен
план за дневна форма на обучение – чл. 112, ал. 4 от ЗУПО. 
(5) Ученици, които следва да се обучават в самостоятелна форма на обучение
подават писмено заявление до директора на училището, съгл. чл. 31,
ал. 4 от НАРЕДБА № 10/01.09.2016 г. за организация на дейностите в
училищното образование в срок до 20 дни преди изпитната сесия, което трябва да се
регистрира в дневника за входяща кореспонденция.
(6)Реда за кандидатстване в самостоятелна форма е както следва :
1.Подават заявление за кандидатстване в самостоятелна форма
2.Комисия в състав определен със заповед на Директора сравнява учебните планове и изготвя констативен протокол за определяне на приравнителни изпити, при необходимост.
3.Със заповед на Директора се определят комисии за условията и реда за провеждането им.
(7)Заявлението за записване в самостоятелна форма на обучение по чл. 37, ал. 4 от НАРЕДБА № 10/01.09.2016 г. може да се подаде и до 20 учебни дни преди изпитна сесия, определена в правилника за дейността на училището с изключение на учениците по ал. 2, т. 2. 
(8)Ученици, които в рамките на определените сесии през учебната година, не
са се явили на нито един изпит и не са подали заявление да продължат
обучението си през следващата учебна година, се считат за отпаднали и се
заличават от електронния регистър на училището. За да бъдат включени в
обучението те трябва да подат отново заявление. Заявлението се подава
до 20 дни преди изпитна сесия.
(9) ЗАЯВЛЕНИЕ за допускане до изпити за определяне на годишна оценка, се
подава до директора на училището не по-късно от 10 /десет/ работни дни
преди всяка изпитна сесия.
(10)В заявлението ученикът може да посочи учебните предмети, на които
желае да се яви през съответните сесии.
(11) При самостоятелната форма на обучение се прилага училищният учебен
план за дневна форма на обучение – чл. 112, ал. 4 от ЗУПО.
Преподавателите изготвят конспекти, изпитни билети или тестове и
пправила за оценяване по съответните предмети за учениците в
самостоятелна форма на обучение. Конспектите трябва да са съобразени с
действащите учебни програми по предметите. Конспектите, изпитните
билети и пправилата за оценяване се подписват от директора.
(12) Изпитите по учебни предмети се организират в четири сесии – две
редовни и две поправителни сесии .
(13) График на изпитните сесии за самостоятелна форма на обучение през учебната 2026/2027 г. 
ЯНУАРСКА  		 11.01.- 29.01.2027г. 
Срок за подаване на заявления до 11.12.2027г.
По допълнителен график утвърден от Директора
АПРИЛСКА                     12.04. – 29.04.2027г.
Срок за подаване на заявления до 12.03.2027г.
 По допълнителен график утвърден от Директора
МАЙСКА		14.05. – 18.05.2027г. 
За ученици завършващи 12 клас през учебната 2026/2027г
Срок за подаване на заявления до 30.04.2027г.
По допълнителен график утвърден от Директора

ЮЛСКА           		 05.07.- 16.07.2027г.
Срок за подаване на заявления до 11.06.2027г. 
По допълнителен график утвърден от Директора

СЕПТЕМВРИЙСКА 	 01.09. –10.09.2027г. за ученици 8,9,10 и 11 кл.
Срок за подаване на заявления до 16.07.2027г.
По допълнителен график утвърден от Директора

         Производствената практика на самостоятелна форма на обучение ще се проведе през месец ноември и през месец април. Поправителна сесия - по допълнителен график утвърден от Директора.

 (13) Ред за уведомяване на учениците в самостоятелна форма за полагане на изпити: 
1. Учениците, обучавани в самостоятелна форма подават заявление за записване до 15. септември; 
2. Учениците, обучавани в самостоятелна форма подават заявления за явяване на изпити в съответните изпитни сесии, 10 дни преди началото и и съгласно Графика на учебния процес за учебната 2026/2027 година, като периодично се информират за предстоящите дейности за приключване на учебната година. 
3. Лицето, определено за класен ръководител на учениците в самостоятелна форма, уведомява учениците за правилата на училището при организирането на дейностите през годината: 
     3.1. За насрочване на изпити в съответната изпитна сесия; 
     3.2. Конспектите по всеки учебен предмет; 
     3.3. Наличните учебни материали в библиотеката на училището; 
4. Уведомяването се осъществява чрез: 
- Електронната поща; 
- Поставяне на видно място на заповедта с графика на изпитите; 
- Публикуване на сайта на училището на изпитните дати по различните учебни дисциплини; 
- Публикуване на сайта на училището графика за консултации на учителите; 
5. За лицата по ал. 2, т. 4 по решение на директора на училището се допуска обучение за завършване на два класа в една година. Лицата полагат изпити за следващия клас само ако успешно са положили всички изпити, предвидени за завършване на предходния клас. 
6. За учениците по ал. 2, т. 2 в съответствие с чл. 112, ал.7 от ЗПУО експертната комисия към регионалното управление на образованието, в която се включва и представител на Агенцията за социално подпомагане, осъществява контрол на всеки учебен срок. 
7. Учениците по ал. 2, т. 2, които не постигнат необходимите компетентности в съответния клас, продължават обучението си при спазване на изискванията на ЗПУО в друга форма на обучение, препоръчана от екипа за подкрепа за личностно развитие. 
(14)Учениците могат да посещават часовете за консултации по съответния
учебен предмет и да получават насоки за самостоятелна подготовка на
изпитите.
(15) Изпитите се провеждат по учебните предмети по график, утвърден със
заповед на директора на училището.
(16) Проверката и оценката на знанията и уменията на учениците се
осъществява от изпитни комисии, които се състоят от двама учители,
назначени със заповед на директора на училището.
(17) Учениците, които се обучават в СФО могат да полагат изпити по отделен
предмет или по всички предмети, включени в съответната изпитна сесия, и
определени от тях в молбата за явяване на изпит.
(18)Изпитите се полагат върху учебното съдържание по съответния учебен
предмет, изучавано през учебната година.
(19)Когато ученик си послужи с измама / преписва, използва електронни
устройства – GSM телефон, таблет и др./ при провеждане на изпит, то изпитът
се анулира.
(20)Изпитите са писмени; изпити с писмена и устна част; изпити с писмена и
практическа част и практически. Продължителността на изпитите в зависимост
от тяхната форма и съгласно чл. 41, ал. 6, т. 3 (а-г) от Наредба № 11/01.09.2016 г.
за оценяване на резултатите от обучението на учениците е:
а) три астрономически часа - в случаите, когато изпитът е писмен;
б) до 30 минути - за устната част в случаите, когато изпитът е комбинация
от писмена и устна част;
в) до пет астрономически часа - в случаите, когато изпитът е практически;
г) до 150 минути - за писмената или за практическата част в случаите,
когато изпитът включва писмена или практическа част.
(21)След приключване на писмения изпит квесторите оформят протоколите за
дежурство, които се предават на директора на училището заедно с писмените
работи, подредени по реда на вписване на учениците в протокола.
(22)След проверка на изпитните работи, комисията по оценяване оформя
изпитен протокол, който се предава на директора на училището, заедно с
писмените работи.
(23)Протоколите се съхраняват в класьор - Учебен отдел на ПГ по КТС.
(24)Класьорът с протоколите за резултатите от изпити се съхраняват в Учебен
отдел до 5 години, а след това - в архива на училището 50 години.
(25) Ученикът продължава обучението си в по-горен клас през следващата
учебна година, при успешно полагане на изпитите по всички предмети,
съгласно училищния учебен план.
(26)За лицата по т. 2.4 се допуска обучение за завършване на два класа в една
година, ако са заявили това свое желание при подаване на заявлението
Те полагат изпити за следващ клас само ако успешно са положили всички
изпити, предвидени за завършване на предходния клас – чл. 37, ал. 6. от
НАРЕДБА № 10 от 01.09.2016 г. за организация на дейностите в училищното
образование.
(27)Ученик, който преминава от дневна в СФО, продължава обучението си по
същия учебен план, по който е започнал. При оформена годишна оценка по
учебен предмет /различна от слаб 2/ след приключване на 1-я срок, не полага
изпит по този предмет.
(28)Завършването на клас и на степен на образование в дневна или
самостоятелна форма на обучение , се удостоверява с едни и същи по вид
документи, съгласно държавните образователни – Наредба №8/11.08.2016 г. за
информацията и документите за системата на предучилищното и училищното
образование, които дават еднакви права на обучаемите.
Чл. 45. (1) Индивидуалната форма включва индивидуални учебни часове и текущо оценяване или изпити за определяне на срочна или годишна оценка.
(2) Обучението се осъществява по индивидуален учебен план по чл. 95.
(3) В случаите по ал. 3, т. 1 индивидуалното обучение може да се осъществява по един или по няколко учебни предмета. Индивидуалното обучение се осъществява от училището - по реда на чл. 111, ал. 2 – 5.
 (4) Индивидуалните учебни часове се провеждат в училището. В случаите по ал. 1, т. 1, когато ученикът не може да посещава училището, учебните часове се организират в домашни или болнични условия, а в случаите по ал. 1, т. 4 - и в център за подкрепа за личностно развитие.

Чл. 46. (1) Комбинирана форма на обучение включва обучение при условията и по реда на дневна форма и индивидуално обучение по един или няколко учебни предмета от училищния или индивидуалния учебен план.
(2) Обучението в комбинирана форма се извършва по училищния учебен план или по индивидуален учебен план - за ученици със специални образователни потребности и за ученици с изявени дарби.
(3) Комбинирана форма на обучение може да се организира за:
1. ученик със специални образователни потребности;

Чл. 47. (1) Обучението чрез работа (дуалната система на обучение) е специфична форма на обучение, при която професионалната квалификация се придобива чрез:
1. практическо обучение в реална работна среда, и
2. (изм. - ДВ, бр. 92 от 2018 г.) обучение в училище по ал. 2.
(2) (Доп. - ДВ, бр. 92 от 2018 г.) Обучението чрез работа (дуалната система на обучение) може да се организира от професионална гимназия, когато осигурява професионална подготовка, въз основа на партньорство между един или няколко работодатели.
(3) Обучение чрез работа (дуална система на обучение) се организира във втория гимназиален етап за ученици, които са навършили 16 години.



Чл. 48. (1) Организацията на обучението в дневна и самостоятелна форма на обучение, както и условията и редът за преминаване от една форма на обучение в друга се уреждат с държавния образователен стандарт за организацията на дейностите в училищното образование.
(2) Оценяването в различните форми на обучение за учениците от VIII до XII клас се извършва при условията и по реда на Наредба №11/01.09.2016 г. за оценяване на резултатите от обучението на учениците.
(3) На основание чл. 10, ал. 4 от Наредба 11/01.09.2016 г. и изменение и допълнение в сила от 29.09.2017 г. за оценяването на резултатите за обучението на учениците 
- До 14.09.2027 г. преподаващият учител изготвя изпитните материали и конкретните правила за оценяване постигнатите резултати, определени с учебната програма и отнесени към отделна тема или комплекс от теми.


РАЗДЕЛ ІV
УЧЕБЕН ПЛАН

Чл. 49. (1) Учебният план разпределя учебното време между учебните предмети за придобиване на училищната подготовка.
(2) Структурата на учебния план обхваща три/четири раздела: 
- прием след VII клас
1. раздел А – задължителни учебни часове; 
2. раздел Б – избираеми учебни часове
3. раздел В – факултативни учебни часове.
- прием след VIII клас
1. раздел А – задължителна подготовка; 
2. раздел Б – задължителна професионална подготовка
3. раздел В – задължителноизбираема подготовка
4. раздел Г – свободноизбираема подготовка
Чл. 50. (1) В задължителните учебни часове се осъществява обучение за придобиване на общообразователната и професионална подготовка., 
(2) В избираемите учебни часове се осъществява обучение за придобиване на разширена общообразователна или професионална подготовка.
(3) В избираемите учебни часове може да се изучават и учебните предмети по чл. 76, ал. 1, 2, 3, 4 и 5 на ЗПУО. 
 Чл. 51. (1) Извън часовете по чл. 87, ал. 2 и 3 от ЗПУО в учебния план се включва за всеки клас, за всяка учебна седмица и по един учебен час за организиране и провеждане на спортни дейности, утвърдени от министъра на образованието и науката по предложение на министъра на младежта и спорта, както и по един учебен час на класа.
(2) Часът на класа се използва за последователно развитие на класа, за патриотично възпитание и за изграждане на граждански компетентности, включително чрез ученическото самоуправление.
(3) Организирането и провеждането на спортни дейности по ал. 1 се осъществява от педагогически специалисти в областта на физическото възпитание и спорта с професионална квалификация "учител" или "треньор" по даден вид спорт.
(4) Обучението и дейностите по ал. 1 може да се осъществяват в блок от часове в зависимост от проблематиката и от потребностите на учениците от паралелката.                 Чл. 52. (1) Училищният учебен план се разработва съгласно рамковия учебен план съобразно интересите на учениците и възможностите на училището.
(2) Училищният учебен план съдържа седмичния брой часове по учебни предмети.
(3) Училищният учебен план се утвърждава по паралелки, професии и специалности за всяка учебна година. 
(4) Училищният учебен план се приема от педагогическия съвет и се утвърждава със заповед на директора, като не може да се променя през учебната година.
(5) Всеки има право да завърши определен клас по училищния учебен план, по който е започнал да се обучава в същото училище. 
(6) Лицата, прекъснали обучението си, продължават по училищния учебен план, действащ през учебната година, от която обучението продължава.

РАЗДЕЛ V
ОЦЕНЯВАНЕ

Чл. 53. (1) Оценяването е процес на установяване и измерване на постигнатите резултати от обучението и нивото на подготвеност на учениците за бъдещата им реализация. 
(2) Основните цели на оценяването са: 
1. диагностика на индивидуалните постижения и на напредъка на ученика и определяне на потребностите му от учене и на областите, в които има нужда от подкрепа; 
2. мониторинг на образователния процес за прилагане на политики и мерки, насочени към подобряване качеството на образование. 
(3) Оценяване се извършва:
1. в процеса на училищното обучение;
2. при завършване на средно образование;
3. при завършване на професионално образование;
4. при завършване на професионално обучение.
Чл. 54. (1) Оценяването се извършва чрез текущи изпитвания и изпити. 
(2) Текущите изпитвания се осъществяват в процеса на обучение, като част от тях са въз основа на проекти. Те са инструмент за обратна връзка и за мотивация за учене. В резултат на текущите изпитвания се поставят текущи оценки и брой точки, въз основа на които се формират срочни или годишни оценки. 
(3) Оценката е показател за степента, в която компетентностите, постигнати от учениците в резултат на обучението, съответстват на определените с държавния образователен стандарт за общообразователната подготовка, с държавния образователен стандарт за профилираната подготовка и/или с държавния образователен стандарт за придобиването на квалификация по професия и/или с учебната програма по съответния учебен предмет или модул за съответния клас. 
(4) За учениците със специални образователни потребности, които се обучават по индивидуална учебна програма, оценката е показател за степента, в която са постигнати компетентностите, заложени в нея. 
Чл. 55. (1) В зависимост от оценяващия оценяването може да е: 
1. вътрешно – когато оценката се поставя от обучаващия учител; 
2. външно – когато оценката се поставя от комисия или от лице, различно от обучаващия учител. 
(2) В зависимост от организацията и обхвата си оценяването в процеса на училищното обучение може да е: 
1. национално – обхваща ученици от един клас в цялата страна; 
2. регионално – обхваща ученици от един клас в рамките на една или няколко области; 
3. училищно – обхваща ученици от един клас в рамките на отделно училище; 
4. групово – обхваща част или всички ученици от една или повече паралелки; 
5. индивидуално – за отделен ученик. 
Чл. 56. (1) Оценяването се извършва чрез:
1. текущи изпитвания;
2. изпити;
3. изпитвания за установяване усвояването на учебното съдържание по учебен предмет за определен клас;
4. изпитвания за установяване постигането на държавните образователни стандарти за учебното съдържание по учебен предмет за завършен етап от степента на образование или на държавните образователни стандарти за придобиване на квалификация по професии за един или повече класове.
(2) Текущите изпитвания са устни, писмени и практически.
(3) Изпитите са:
1. приравнителни;
2. за определяне на срочна или на годишна оценка по учебен предмет;
3. за промяна на оценката;
4. държавни зрелостни изпити за придобиване на средно образование;
5. изпити за придобиване на професионална квалификация при завършване на професионално образование или на професионално обучение.
Чл. 57. (1) Въз основа на установените резултати от изпитванията и изпитите се поставя оценка.
(2) Оценката е показател за степента, в която са постигнати компетентностите, определени в държавния образователен стандарт за общообразователна подготовка, в държавния образователен стандарт за профилирана подготовка и/или в държавния образователен стандарт за придобиване на квалификация по професия и/или в учебната програма по съответния учебен предмет или модул за съответния клас.
(3) В зависимост от функцията си поставената оценка може да бъде:
1. текуща оценка – Чл. 11 от Наредба 11, т. 2 в три седмичен срок от началото на учебната година се установява входното равнище на учениците поучебни предмети, които са изучавали през предходната учебна година в задължителните учебни часове
установява степента на постигане на конкретните учебни цели и осигурява информация за резултатите от обучението на ученика;
2. срочна оценка – поставя се в края на учебния срок и има обобщаващ характер за резултатите от обучението на ученика по учебния предмет и/или модул през съответния срок;
3. годишна оценка – поставя се в края на учебната година и има обобщаващ характер за резултатите от обучението на ученика по учебния предмет и/или модул през годината;
4. окончателна оценка – формира се в края на етап от степента на образование и има обобщаващ характер за резултатите от обучението на ученика по даден учебен предмет и/или модул през съответния етап. Окончателна е и оценката, която се поставя след полагане на изпит, в случаите когато тя не е слаб (2).
Чл. 58. (1) Оценката съдържа качествен и количествен показател. Оценките, които може да се поставят, са отличен (6), много добър (5), добър (4), среден (3), слаб (2).
(2) Качественият показател, който определя степента на постигане на очакваните резултати от обучението, е:
1. отличен – ученикът постига напълно очакваните резултати от учебните програми. В знанията няма пропуски. Усвоени са всички нови понятия и ученикът ги използва успешно. Притежава необходимите компетентностите и може да ги прилага самостоятелно при решаване на учебни задачи в различни ситуации. Действията му са целенасочени и водят до краен резултат;
2. много добър – ученикът постига с малки изключения очакваните резултати от учебните програми. В знанията има незначителни пропуски, които не са съществени. Усвоени са новите понятия и повечето от тях се използват правилно. Демонстрира придобитите компетентности при решаване на учебни задачи в познати ситуации, а нерядко – и в ситуации, които не са изучавани в клас, макар това да става с известна неувереност. Действията му са целенасочени и водят до краен резултат, който извън рамките на изучените ситуации може да не е съвсем точен;
3. добър – ученикът постига предобладаващата част от очакваните резултати от учебните програми. Демонстрира знания и умения с малки пропуски и успешно се справя в познати ситуации, но се нуждае от помощ при прилагането на знанията и уменията си в непознати ситуации. Усвоени са преобладаващата част от новите понятия. Действията му съдържат неточности, но в рамките на изученото водят до краен резултат;
4. среден – ученикът постига само основните очаквани резултати от учебните програми. В знанията си той има сериозни пропуски. Усвоени са само някои от новите понятия. Притежава малка част от компетентностите в съответствие с учебната програма. Може да ги прилага с пропуски и грешки в задоволителна степен в твърде ограничен кръг алгоритмизирани и изучавани в клас ситуации. Действията му съдържат недостатъци и рядко водят до краен резултат;
5. слаб – ученикът не постига очакваните резултати от учебните програми, заложени като прагова стойност за успешност и зададени чрез степента на позитивен измерител „среден“.
(3) В случаите, когато количественият показател не се определя като цяло число, качественият показател се определя, както следва:
1. за количествен показател от 2,00 до 2,99 се определя качествен показател слаб;
2. за количествен показател от 3,00 до 3,49 се определя качествен показател среден;
3. за количествен показател от 3,50 до 4,49 се определя качествен показател добър;
4. за количествен показател от 4,50 до 5,49 се определя качествен показател много добър;
5. за количествен показател от 5,50 до 6,00 се определя качествен показател отличен.
(4) Когато се използват други количествени показатели, те се приравняват към оценките по ал. 1.
(5) Поставените оценки при изпитванията по чл. 51, ал. 1, т. 3 и 4 може и да не се приравняват към оценките по ал. 1 или 3. 
(6) Въз основа на установените резултати от текущите изпитвания и изпитите на учениците със специални образователни потребности, които се обучават по индивидуални образователни програми, но не постигат държавния образователен
стандарт за учебното съдържание, се поставят оценки с качествен и количествен показател за усвоените знания и компетентности съгласно индивидуалните им образователни програми. 
(7) Учениците със специални образователни потребности, които се обучават по индивидуални образователни програми и постигат държавния образователен стандарт за учебното съдържание в процеса на училищното обучение, се оценяват с
оценките по ал. 1 и 3.
(8) При завършването на клас, етап или степен на образование по индивидуални образователни програми учениците със специални образователни потребности, които не са постигнали държавния образователен стандарт за учебното съдържание, получават оценки само с качествен показател.

РАЗДЕЛ VІ
ОЦЕНЯВАНЕ В ПРОЦЕСА НА УЧИЛИЩНОТО ОБУЧЕНИЕ

Чл. 59. (1) Оценяването в процеса на училищното обучение има за цел установяване на постигнатите резултати от обучението на учениците по учебен предмет или модул от общообразователната, разширената, профилираната и професионалната подготовка и поставяне на текущи, срочни и годишни оценки.
(2) При завършване на етап на образование се формират и окончателни оценки по учебните предмети.
(3) Изпитните материали и конкретните правила за оценяване за текущите изпитвания се подготвят от преподаващия учител с цел установяване на постигнатите резултати, определени с годишното тематично разпределение върху отделна тема или комплекс от теми.
(4) Изпитните материали и конкретните правила за оценяване на изпитите  по чл. 7, ал. 1 от Наредба №11/01.09.2016 г. за оценяване на резултатите от обучението на учениците в сила за VIII до XII клас  се изготвят с цел установяване на постигнатите резултати, определени с учебната програма по учебния предмет за определен клас, и се утвърждават от директора на училището.

РАЗДЕЛ VІІ
ТЕКУЩИ ИЗПИТВАНИЯ

Чл. 60. (1) Текущите изпитвания се осъществяват ритмично и системно през първия и през втория учебен срок.
(2) В триседмичен срок от началото на учебната година чрез текущо изпитване се установява входното равнище на учениците по учебни предмети или модули, които са изучавали през предходната учебна година в задължителните учебни часове.
(3) Текущото изпитване по ал. 2 е писмено и има диагностична функция с цел установяване на степента на усвояване на основни понятия, факти и закономерности и на придобитите компетентности, които ще се надграждат през учебната година, както и идентифициране на дефицитите и предприемане на мерки за преодоляването им за учениците от VIII до XII клас за учебната 2027/2028 год.
Чл. 61. (1) Освен ако в съответната учебна програма не е определено друго, минималният задължителен брой текущи изпитвания по учебен предмет или модули за всеки учебен срок е:
1. две текущи изпитвания по учебни предмети, изучавани по училищен
учебен план с до два учебни часа включително седмично;
2. три текущи изпитвания по учебни предмети, изучавани по училищен
учебен план над два часа седмично;
3. едно текущо изпитване по всеки модул от профилираната или
професионалната подготовка. 
(2) В минималния задължителен брой текущи изпитвания по ал. 1 не се включва текущото изпитване по чл. 55, ал. 2.
Чл. 62. (1) Според формата текущите изпитвания са устни, писмени и практически, а според обхвата - индивидуални и групови.
(2) След установяване на постигнатите резултати при текущите изпитвания на учениците се поставят текущи оценки.
(3) При текущите устни изпитвания оценяващият е длъжен да аргументира устно оценката си пред ученика, а при текущите писмени изпитвания – устно или писмено.
Чл. 63. (1) При индивидуалните устни изпитвания ученикът дава устни решения и отговори на индивидуално поставени задачи или въпроси.
(2) При индивидуалните писмени изпитвания ученикът дава писмени решения и отговори на индивидуално поставени задачи или въпроси. Индивидуалните писмени изпитвания се извършват за не повече от един учебен час.
(3) При индивидуалните практически изпитвания ученикът изпълнява практически дейности, определени в индивидуално поставено практическо задание.
Чл. 64.(1) При груповите устни изпитвания всеки ученик дава устни решения и отговори на групово поставени задачи или въпроси.
(2) При груповите писмени изпитвания всеки ученик дава писмени решения и отговори на групово поставени задачи или въпроси.
(3) При груповите практически изпитвания всеки ученик изпълнява индивидуално или в екип практически дейности, определени в групово поставено практическо задание.
(4) При груповите изпитвания се поставя текуща оценка индивидуално за всеки ученик.
Чл. 65. (1) Контролната работа е групово писмено изпитване, при което се оценяват постигнатите резултати от учениците след приключване на обучението по определена част (раздел) от учебното съдържание по учебния предмет.
(2) Контролната работа се провежда за не повече от един учебен час.
Чл. 66. (1) Класната работа е групово писмено изпитване, при което се оценяват постигнатите резултати от учениците по учебния предмет в края на учебния срок.
(2) Класна работа се провежда по български език и литература, по чужди езици и по математика – в гимназиалния етап.
 (3) Класната работа се провежда за един учебен час. Класната работа по български език и литература, по чужд език и по математика – профилирана подготовка, се провежда в два слети учебни часа.
Чл. 67. (1) Контролните и класните работи се коригират и рецензират от оценяващия и се връщат на учениците за запознаване с резултатите. 
(2) Оценяващият анализира и обобщава резултатите от контролните и класните работи, като уведомява учениците за направените изводи.
(3) Контролните и класните работи се съхраняват от учителя до края на учебната година.
Чл. 68. (1) Контролните и класните работи се провеждат по график при спазване на
следните изисквания:
1. за една и съща паралелка може да се провежда не повече от една класна или една контролна работа в един учебен ден;
2. за една и съща паралелка в една учебна седмица не могат да се провеждат повече от две класни работи;
3. не се провеждат класни работи в последната седмица от учебния срок.
(2) Графикът по предходната алинея се изготвя по предложение на учителите по съответния учебен предмет, утвърждава се от директора на училището до две седмици след началото на всеки учебен срок и се поставя на общодостъпно място в училището.
(3) За графика по ал. 1 учителите по съответния учебен предмет информират учениците, а класните ръководители- родителите.
Чл. 69. (1) С практическите изпитвания се оценяват постигнатите практически умения на учениците.
(2) Практическите изпитвания могат да се организират като индивидуални или като групови текущи изпитвания.
(3) При индивидуалните практически изпитвания ученикът изпълнява практически дейности, определени в индивидуално поставено практическо задание.
(4) При груповите практически изпитвания всеки ученик изпълнява индивидуално или в екип практически дейности, определени в групово поставено практическо задание.
(5) За извършване на практическите изпитвания по учебна или производствена практика се разработват индивидуални и/или групови практически задания и се осигуряват работни места за всеки ученик и съответната техническа и технологична документация, техника, инструменти, уреди и материали, гарантиращи изпълнението на практическото задание и безопасната работа на учениците.
(6) В индивидуалните и/или в груповите практически задания се формулират критерии за оценяване в съответствие с утвърдените такива в националните изпитни програми за придобиване степен на професионална квалификация.
(7) Времето за изпълнение на практическото задание се определя от оценяващия в рамките на учебните часове.
(8) При практическите изпитвания оценяващият е длъжен да анализира изпълнението на практическото задание и устно да мотивира оценката си пред ученика.
(9) Резултатите от професионалната подготовка в модулните учебни планове за професионално образование се оценяват при спазване на изискванията, предвидени в
модулните учебни програми.
Чл. 70. (1) Изпитните материали за писмените текущи изпитвания, в т.ч. и за класните и контролните работи, са ориентирани към установяване на постигнатите компетентности като очаквани резултати от обучението, определени с учебната програма по учебния предмет или модул за съответния клас, и включват задачи от различен вид и на различни познавателни равнища, балансирани с оглед на целта на изпитването.
(2) За извършване на практически изпитвания по учебна или производствена практика, с които се проверяват практическите умения на учениците, се разработват индивидуални и/или групови практически задания и се осигуряват работни места за всеки ученик със съответната техническа и технологична документация, техника, инструменти, уреди и материали, гарантиращи изпълнението на практическото задание и безопасната работа на учениците.
(3) В индивидуалните и/или в груповите практически задания се формулират критерии за оценяване в съответствие с утвърдените такива в националните изпитни програми за придобиване на степен на професионална квалификация.


РАЗДЕЛ VІІІ
СРОЧНИ, ГОДИШНИ И ОКОНЧАТЕЛНИ ОЦЕНКИ

Чл. 71. (1) Срочната оценка се оформя от учителя, като се отчитат знанията и уменията на ученика върху учебното съдържание по съответния учебен предмет, изучавано през учебния срок, и при вземане предвид на текущите оценки.
(2) Съгласно Наредба №11/01.09.2016 г. срочна оценка се формира и по учебните предмети, които по учебен план се изучават с  един учебен час седмично.
(3) По производствена практика не се формира срочна оценка. 
(4) Не се оформя срочна оценка по учебния предмет "Физическо възпитание и спорт"
за ученици, освободени по здравословни причини от изучаването му, за време, което не позволява поставяне на минималния задължителен брой текущи оценки по чл. 58, ал. 1
(5) Срочната оценка се оформя не по-рано от една учебна седмица преди приключване на съответния учебен срок.
(6) Според чл. 22, ал. 5 от Наредба №11/01.09.2016 г. срочна оценка не се формира без наличието на минималния брой текущи изпитвания, пореди отсъствия на ученика повече от 25 % от часовете по учебния предмет. В този случай ученикът полага изпит за определяне на срочна оценка по чл. 7, ал. 3., т. 2. от Наредба №11/01.09.2016 г.
(7) Когато ученик с минимален брой текущи изпитвания не се яви на дадата за полагане на изпит за определяне на срочна оценка, се определя втора дата, но не по-късно от две седмици след приключване на учебен срок. Когато ученик не се яви и на втората дата за полагане на срочна оценка, такава не се поставя, а ученикът полага изпит за определяне на годишна оценка по съответния учебен предмет.
Чл. 72. (1) Годишната оценка се оформя от учителя по съответния учебен предмет, като се отчитат знанията и уменията на ученика върху учебното съдържание, изучавано през учебната година, и при вземане предвид на срочните оценки.
(2) За учебен предмет, който по учебен план се изучава с един учебен час седмично и през двата учебни срока, както и по производствена практика, се формира само годишна оценка при вземане предвид на текущите оценки.
(3) За учебен предмет, който по учебен план се изучава само в един учебен срок с един
учебен час седмично, се формира само годишна оценка при вземане предвид на текущите оценки.
(4) За учебен предмет, който по учебен план се изучава с един учебен час седмично в един от двата учебни срока, годишната оценка се формира при вземане предвид на текущите оценки от единия учебен срок и срочната оценка от другия учебен срок.
(5) Не се оформя годишна оценка по учебния предмет "Физическо възпитание и спорт" за ученици, освободени по здравословни причини от изучаването му през двата учебни срока.
(6) Годишната оценка по учебния предмет "Физическо възпитание и спорт" за ученици,
освободени по здравословни причини от изучаването му през един учебен срок, е срочната оценка за учебния срок, през който учебният предмет е изучаван.
(7) Годишната оценка на ученик, обучавал се в чужда държава, в която не се оформят срочни оценки, се формира въз основа на текущите оценки по съответния учебен предмет, признати при условията и по реда на глава пета, и/или на оценките по съответния учебен предмет, получени в приемащото училище.
(8) По производствена практика се формира само годишна оценка, въз основа на цялостното представяне на ученика в учебния процес и поне две текущи изпитвания.
Чл. 73. (1) Срочната и годишната оценка се формират в съответствие с определеното в учебната програма съотношение между текущите оценки от устните, писмените и практическите изпитвания, в т.ч. и от класните и/или контролните работи, и участието на ученика в учебния процес (работа в час, изпълнение на домашни работи, изпълнение на практически задачи, работа по проекти).
(2) Срочните и годишните оценки на учениците от VIII до XІІ клас се формират с точност до цяло число.
Чл. 74. (1) Учителят лично вписва поставените от него оценки в съответната задължителна училищна документация.
(2) Сроковете за вписване на оценките в документацията по ал. 1 са:
1.  в деня на изпитването - за текущите оценки от устните и от практическите изпитвания;
2. до две седмици след провеждане на изпитването - за текущите оценки от писмените изпитвания;
3. в деня на оформянето им - за срочните и за годишните оценки.
Чл. 75. (1) Окончателните оценки при завършване на средно образование се формират с точност до 0,01 като средноаритметични от годишните оценки по учебните предмети, изучавани в гимназиалния етап от задължителната подготовка, от задължителноизбираемата подготовка и от свободноизбираемата подготовка.
(2) Окончателните оценки при завършване на средно образование по учебните предмети, които се изучават само в един клас от гимназиалния етап, са годишните оценки за съответния клас.
(3) Не се формира окончателна оценка по учебния предмет "Физическо възпитание и спорт" в случаите по чл. 69, ал.5, когато не е формирана годишна оценка за нито един от класовете на гимназиалния етап.
(4) В случаите по чл. 69, ал. 5, когато не е формирана годишна оценка за един или повече класове на гимназиалния етап, окончателната оценка по учебния предмет "Физическо възпитание и спорт":
1. е годишната оценка по учебния предмет - когато предметът е изучаван само в един от класовете на етапа;
2. се формира с точност до 0,01 като средноаритметична от оформените годишни оценки по учебния предмет.
Чл.76. Общият успех в дипломата за средно образование се формира като средноаритметична оценка с точност до 0,01 от средноаритметичните оценки, вписани като окончателни оценки по учебните предмети, изучавани в задължителните часове, и от средноаритметичните оценки, вписани като окончателни оценки по учебните предмети, изучавани в избираемите часове. 




РАЗДЕЛ ІХ
ИЗПИТИ В ПРОЦЕСА НА УЧИЛИЩНОТО ОБУЧЕНИЕ
			
Чл. 77. (1) Изпитите в процеса на обучение са:
1. приравнителни;
2. за промяна на оценката;
3. за определяне на срочна оценка по учебен предмет;
4. за определяне на годишна оценка по учебен предмет.
(2) Изпитите по ал. 1 са успешно положени, когато оценката е не по-малко от среден 3.
Чл. 78.  Приравнителни изпити се провеждат:
1. при преместване на ученика в паралелка на същото или в друго училище, когато съществува различие между съответните училищни учебни планове;
2. за ученик, прекъснал обучението си, който желае да го продължи, ако действащият учебен план е различен от учебния план, по който ученикът е започнал обучението си.
Чл. 79. (1) Изпитите за промяна на оценка по учебен предмет са:
1. поправителни изпити;
2. изпити за промяна на годишна оценка; 
3. изпити за промяна на окончателна оценка.
(2) Учениците имат право еднократно да се явят на изпити за промяна на годишна оценка и/или за промяна на окончателна оценка, като общият брой на изпитите за промяна на годишна оценка и за промяна на окончателна оценка не може да е повече от три.
(3) За промяната на оценка по учебен предмет, който се изучава само в един клас от гимназиалния етап, се допуска само полагане на изпита по ал.1, т. 2.
Чл. 80. (1) Поправителни изпити се полагат от ученици, когато годишната им оценка по някой от учебните предмети от задължителната или задължителноизбираемата подготовка е слаб 2.
 (2) Поправителните изпити по ал. 1 се полагат върху учебното съдържание за съответния клас и за съответния вид подготовка.
(3) Поправителните изпити се организират в редовни и в допълнителни сесии.
(4) Редовните поправителни сесии са две и се провеждат до две седмици след  приключване на учебните занятия и до две седмици преди началото на учебната година по ред, определен със заповед на директора на училището.
(5) Редовните поправителни сесии за учениците от последния клас на прогимназиалния етап и от последния клас на гимназиалния етап са две и се провеждат до две седмици
след приключване на учебните занятия и до един месец преди началото на учебната година по ред, определен със заповед на директора на училището.
(6) Учениците, които по здравословни причини, удостоверени с медицински документ, не са се явили на поправителни изпити в сесиите по ал. 4, могат да се явят на допълнителна поправителна сесия по ред, определен със заповед на директора на училището, но не по-късно от 10 октомври.
(7) Учениците от последния гимназиален клас, които имат оценка слаб 2 по учебни предмети от задължителната или задължителноизбираемата подготовка на редовните и/или на допълнителната поправителна сесия или не са се явили на поправителни
изпити, могат да се явяват на поправителните изпити в януарска поправителна сесия и в сесиите по ал. 4.
Чл. 81. (1) Изпитите за промяна на годишна оценка и за промяна на окончателна оценка се провеждат след приключване на учебните занятия за ХII клас.
(2) Изпитът за промяна на годишна оценка се полага върху учебното съдържание за съответния клас и за съответния вид подготовка.
(3) Изпитът за промяна на окончателна оценка за гимназиалния етап се полага върху учебното съдържание, изучавано в класовете от етапа.
(4) Изпитите по ал. 1 се полагат по ред, определен със заповед на директора на училището.
(5) Получената оценка на изпит за промяна на годишна или окончателна оценка по ал. 1 е крайна. Когато получената оценка е слаб 2, ученикът се явява на поправителен изпит по реда на чл. 77, ал. 3 - 7.
Чл. 82. (1) Изпити за определяне на срочна оценка се полагат от:
1. ученици, обучавани в дневна форма, чиито отсъствия от учебни занятия не позволяват формиране на срочна оценка по съответния учебен предмет;
 (2) Изпитите за определяне на срочна оценка се полагат върху учебното съдържание по съответния учебен предмет, изучавано през учебния срок.
Чл. 83. (1) Изпити за определяне на годишна оценка се полагат от учениците, обучавани в  самостоятелна форма.
(2) Изпитите за определяне на годишна оценка се полагат върху учебното съдържание по съответния учебен предмет, изучавано през учебната година.
Чл. 84. (1) Изпитите по чл. 74, ал. 1 се провеждат от:
1. училищна комисия по организиране на изпита;
2. училищна комисия по оценяването.
(2) В състава на комисията по ал. 1, т. 1 не може да се включват лица, притежаващи учителска правоспособност и квалификация по учебния предмет, по който се провежда изпитът.
(3) В състава на комисията по ал. 1, т. 2 се включват лица, които заемат длъжността "учител" в същото или в друго училище по учебния предмет, по който се провежда изпитът.
(4) Комисиите по ал. 1, т. 2 се състоят най-малко от двама членове, единият от които е председател.
Чл. 85. (1) За провеждане на изпитите по чл. 74, ал. 1 директорът на училището издава заповед за определяне на комисиите по чл. 81, ал. 1 и според чл. 40, ал. 1, т. 1 и 2, ал. 2, ал. 3, ал. 4, ал. 5, ал. 6, ал. 7 от Наредба 11 изменение и допълнение от 29.09.2017 г.
(2) В заповедта по ал. 1 се определят за всеки изпит датата на провеждане, началният час, съставът на всяка комисия, срокът за изготвяне на изпитните материали, времето и мястото за проверка на изпитните работи, срокът и мястото за оповестяване на резултатите от изпита.
(3) Съобщение за датата, мястото и началния час на изпита, както и за срока и мястото за оповестяване на резултатите се поставя на общодостъпно място в училището и на сайта на училището, най-късно три дни преди датата за провеждане на изпита.
Чл. 86. (1) Изпитите по чл. 74, ал. 1, с изключение на изпитите за промяна на окончателна оценка, се провеждат като практически изпитвания по учебните предмети:
1. физическо възпитание и спорт;
2. учебна и производствена практика – за професионалната подготовка;
3. по учебни предмети от професионалната подготовка, по които текущите изпитвания са практически.
(2) Изпитите по чл. 74, ал. 1, с изключение на изпитите за промяна на окончателна оценка, се провеждат в две части - писмена и устна, по учебните предмети чужди езици.
(3) Изпитите по чл. 74, ал. 1, с изключение на изпитите за промяна на окончателна оценка, се провеждат в две части - писмена и практическа, по учебните предмети информатика и информационни технологии.
(4) Извън случаите по ал. 1, 2 и 3 изпитите по чл. 74, ал. 1 се провеждат в писмена форма.
Чл. 87.Продължителността на изпитите по чл. 74, ал. 1, с изключение на изпитите за промяна на окончателна оценка, е:
1. три астрономически часа - за изпитите, които се провеждат в писмена форма, и за писмената част от изпитите по чл. 83, ал. 2 и 3;
2. по преценка на училищната комисия по оценяването в зависимост от спецификата на учебния предмет, но не повече от 30 минути - за устната част от изпитите по чл. 81, ал. 2;
3. по преценка на училищната комисия по оценяването в зависимост от спецификата на учебния предмет, но не повече от пет астрономически часа - за изпитите, които се провеждат като практически изпитвания, и за практическата част от изпитите по чл. 81, ал. 3.
Чл. 88. (1)Отстранява се от съответния изпит в процеса на училищното обучение и напуска залата ученик, при условия на чл. 43, ал. 1, т. 1, 2, 3, 4, 5 от Наредба 11/01.09.2016 г. в сила от 29.09.2017 г.
(2) За отстраняването на ученика се съставя протокол, подписан от членовете на комисията, като в протокола задължително се посочват нарушителят, нарушението и кога е извършено.
(3) Изпитната работа на ученик, отстранен от изпит в процеса на училищното обучение не се оценява.
(4)  Ученикът се явява отново на съответният изпит на следваща изпитна сесия.
Чл. 89. (1) Изпитите за промяна на окончателна оценка се провеждат като практически изпитвания по учебните предмети:
1. физическо възпитание и спорт;
2. учебна и производствена практика – за професионалната подготовка;
3. учебни предмети от професионалната подготовка, по които текущите изпитвания са практически.
(2) Изпитите за промяна на окончателна оценка се провеждат в две части - писмена и практическа, по учебните предмети:
1. информатика;
2. информационни технологии.
(3) Извън случаите по ал. 1 и 2 изпитите за промяна на окончателна оценка се провеждат в писмена форма.
(4) Продължителността на изпитите за промяна на окончателна оценка е:
1. пет астрономически часа - за изпитите, които се провеждат в писмена форма, и за писмената част от изпитите по ал. 2;
2. по решение на училищната комисия по оценяването в зависимост от спецификата на учебния предмет, но не повече от шест астрономически часа - за изпитите, които се провеждат като практически изпитвания, и за практическата част от изпитите по ал. 2.
Чл. 90. (1) Крайната оценка от изпитите по чл. 74, ал. 1 се формира като средноаритметична от оценките на членовете на училищната комисия по оценяването с точност до:
1. единица - за изпитите по чл. 74, ал. 1, т. 1, 3 и 4 и по чл. 76, ал. 1, т.1 и 2;
2. 0,01 - за изпитите за промяна на окончателна оценка.
(2) Крайната оценка от изпитите, които се провеждат в две части, е средноаритметична от оценките, поставени за всяка част, с точност, която се определя по реда на ал. 1.
(3) Крайната оценка от изпитите, които се провеждат в две части, е слаб 2, когато някоя от оценките по отделните части е слаб 2. В тези случаи поправителният изпит се полага и в двете части.
Чл. 91. (1) Държавните зрелостни изпити за придобиване на средно образование се полагат от учениците, успешно завършили XII клас.
(2) Държавните изпити за придобиване на степен на професионална квалификация се полагат от лицата, обучавани по чл.10, ал.3, т 3 от Закона за професионалното образование и обучение (ЗПОО).
(3) Редът за организация и провеждане на Държавните зрелостни изпити се определя от Наредба № 11 от 01.09. 20016 г., а за Държавните квалификационни изпити се определя от Наредба № 11 от 01.09. 20016 г.





РАЗДЕЛ  X
ВАЛИДИРАНЕ НА ПРОФЕСИОНАЛНИ ЗНАНИЯ, УМЕНИЯ И КОМПЕТЕНТНОСТИ ЗА ПРИДОБИВАНЕ НА КВАЛИФИКАЦИЯ ПО ПРОФЕСИЯ ИЛИ ЧАСТ ОТ ПРОФЕСИЯ В НАПРАВЛЕНИЯТА:

1. ХОТЕЛИЕРСТВО, РЕСТОРАНТЬОРСТВО И КЕТЪРИНГ

Чл. 92. (1) Валидирането на професионални знания, умения и компетентности е установяване и признаване на професионални знания, умения и компетентности, придобити чрез неформално обучение или самостоятелно учене и на съответствието им с държавните образователни стандарти за придобиване на квалификация по професии. 
(2) Право на валидиране на професионалните им знания, умения и компетентности имат лица, които притежават образователно равнище:
1. за част от професията – необходимото образователно равнище – завършено основно образование;
2. за втора степен – необходимо образователно равнище – завършено средно образование;
3. за трета степен – необходимото образователно равнище – завършено средно образование.
 (3) Лицето подава заявление приложение към чл. 13, ал. 1 от Наредба 2/13.11.2014 г. в сила от 01.01.2015 г. за условията и реда за валидиране на професионални знания, умения и компетентности към директора на ПГ по туризъм «Иван Вазов».
(4) Установяването на придобити професионални знания, умения и компетентности се извършва чрез:
1. Определяне на професионалното направление и професията от списъка на професиите за професионално образование и обучение.
2. Комисия по чл. 9, т. 2 от Наредбата за валидиране, състояща се от най-малко трима членове, включваща учители и преподаватели по чл. 5, ал. 1 изготвя справка, анализи, доклади и други документи, свързани с валидирането.
3. За доказване на придобитите професионални знания, умния и компетентности заявени за валидиране, лицето представя копия: трудова книжка, служебна книжка, осигурителна книжка, документи за образователно равнище, атестации, референции, свидетелства и удостоверения от предишни професионални обучения, артефакти, снимки на артефакти и други.
4. Заявлението и документите се регистрират във входящия дневник, като оригиналите се връщат в лицето.
5. Заявлението, копието на документите и доказателствата, заедно с професинална автобиография се включват в създаване на портфолио. Като към него се изготвя опис, с наименованието и датата на представяне на документи и доказателства.
6. За извършване на процедурите по валидиране се сключва договор между институцията по чл. 5, ал. 1 на Наредба 2/13.11.2014 г. и лицето заявител.
7. Допълнително обучение по чл. 7, т. 3 от Наредба 2/13.11.2014 г. се организира по реда на чл. 14 и чл. 15 за държавните изпити.
8. Лицата, получили свидетелство по чл. 8, т. 1 от Наредба 2/13.11.2014 г.  ползват правата на лицата получили свидетелство за професинална квалификация по  чл. 38, ал. 2.от ЗПОО.
9. Предварително съпоставяне на заявените от лицето професионални знания,
умения и компетентности с резултатите от ученето, включени в съответното държавно образователно изискване за придобиване на квалификация по професия; 
10. Полагане на изпити по теория на професията и по практика на професията. 
(5) Признаването на степен на професионална квалификация се извършва чрез полагане на  държавни квалификационни изпити по реда на Наредба №11/01.09.2016 г. за оценяване на резултатите от обучението на учениците. 
(6) На лицата, успешно положили изпити, се издават следните документи: 
1. Свидетелство за валидиране на професионална квалификация - когато са
установени всички единици резултати от ученето, включени в държавното образователно изискване за придобиване на квалификация по професия. 
2. Удостоверение за валидиране на професионална квалификация по част от
професия - когато са установени част от единиците резултати от учене, включени в държавното образователно изискване за придобиване на квалификация по професия. 
(7) Съдържанието на документите  се определя с държавните образователни стандарти  за документите за системата на народната просвета по реда на Наредба №8/11.08.2016г.  за информацията и документите за системата на предучилищното и училищното образование .
(8)  Документи за кандидатстване се приемат през цялата година.
(9) Такса за удостоверяване на професионалните знания, умения и компетентности с явяване на държавни изпити за придобиване на професионална квалификация  за придобиване на част от професията и  за придобиване на втора и трета степен. – след изготвяне на план сметка.
(10)  Средствата, определени за такса,  се внасят по банков път в сметката на училището.



ГЛАВА ЧЕТВЪРТА

УЧАСТНИЦИ В УЧИЛИЩНИЯ ПРОЦЕС

РАЗДЕЛ І
УЧИТЕЛИ

Чл. 93. (1) Учителите имат следните права:
1. да бъдат зачитани правата и достойнството им; 
2. да определят методите и средствата за провеждане на образователния процес съобразно принципите и целите, определени в този закон; 
3. да участват във формирането на политиките за развитие на детската градина, училището или центъра за подкрепа за личностно развитие; 
4. да получават професионална подкрепа в процеса на изпълнение на служебните си задължения; 
5. да повишават квалификацията си; 
6. да бъдат поощрявани и награждавани. 
(2) Педагогическите специалисти имат следните задължения: 
1. да осъществяват обучение и възпитание на децата и учениците в съответствие с държавните образователни стандарти; 
2. да опазват живота и здравето на децата и учениците по време на образователния процес и на други дейности, организирани от институцията; 
3. да зачитат правата и достойнството на децата, учениците и другите участници в предучилищното и училищното образование и да сътрудничат и да си партнират със заинтересованите страни; 
4. да поддържат и повишават квалификацията си съобразно политиките за организационно развитие на съответната институция и специфичните потребности на децата и учениците, с които работят с цел подобряване качеството на образованието им. 
(3) На педагогическите специалисти се дължи почит и уважение от учениците, родителите, административните органи и обществеността.





РАЗДЕЛ ІІ
УЧЕНИЦИ

Чл. 94.  (1) Учениците имат следните права: 
1. да бъдат обучавани и възпитавани в здравословна, безопасна и сигурна среда; 
2. да бъдат зачитани като активни участници в образователния процес; 
3. да избират профила и професията; 
4. да избират между учебните предмети или модули, предложени от училището за изучаване в избираемите и във факултативните учебни часове; 
5. да получават библиотечно-информационно обслужване; 
6. да получават информация относно обучението, възпитанието, правата и задълженията си; 
7. да получават обща и допълнителна подкрепа за личностно развитие; 
8. да бъдат информирани и консултирани във връзка с избора на образование и/или професия; 
9. да участват в проектни дейности; 
10. да дават мнения и предложения за училищните дейности, включително за избираемите и за факултативните учебни часове; 
11. чрез формите на ученическо самоуправление да участват в обсъждането при решаване на въпроси, засягащи училищния живот и училищната общност, в т. ч. училищния учебен план; 
12. да получават съдействие от училището и от органите на местното самоуправление при изразяване на мнението си по въпроси, които пряко ги засягат, както и при участие в живота на общността; 
13. да бъдат поощрявани с морални и материални награди. 
(2) Учениците участват в училищния живот и в организационното развитие на училището, чрез различни форми на ученическо самоуправление на ниво паралелка и училище, определени с правилника на училището по предложение на учениците. 
(3) Учениците имат право да получават стипендии при условия и по ред, определени от вътрешните правила за получаване на степендии.
Чл. 95. (1) Учениците имат следните задължения: 
1. да присъстват и да участват в учебните часове и занимания; 
2. да съхраняват авторитета на училището и училищната общност и да допринасят за развитие на добрите традиции; 
3. да зачитат правата, честта и достойнството на другите, както и да не прилагат физическо и психическо насилие; 
4. да носят училищната униформа и другите отличителни знаци на училището, когато такива са предвидени, или да се явяват в училището с облекло и във вид, съгласно изискванията на училищния правилник; 
5. да не участват в хазартни игри, да не употребяват тютюн и тютюневи изделия,вейпове и електронни цигари, алкохол и наркотични вещества; 
6. да не носят оръжие, както и други предмети, които са източник на повишена опасност; 
7. да спазват правилата за поведение в паралелката и в училището; 
8. да спазват правилника за дейността на институцията; 
9. да не възпрепятстват със своето поведение и постъпки нормалното протичане на учебните часове; 
10. да поставят мобилните си устройства на определеното от учителя място преди началото на всеки учебен час.
11. да не разпространяват записи, снимки или други материали в социалните мрежи, компрометиращи авторитета на училището и училищната общност, като това свое задължение те заявяват в специална декларация, която подписват те и техните родители.
12. да опазват сградата, оборудването, учебниците, цялото училищно имущество, както и съоръженията в училищния двор. При умишлено или причинено поради небрежност увреждане, унищожаване или замърсяване на училищно имущество, ученикът извършител възстановява щетата, като закупува и предава идентичен/еквивалентен нов предмет/материал/учебник в 7-дневен срок от констатирането на нарушението. При повторно провинение на ученика освен възстановяване на щетата, се налага и санкция по ЗПУО и по чл. 128, ал.2, т.2 от ПДУ.
(2) Правилникът за дейността на институцията може да предвиди и други права и задължения за децата и учениците, доколкото те не противоречат на този закон. 
Чл. 96. (1) Ученик е този, който е записан в училище за обучение за завършване на клас. 
(2) Ученик се отписва от училището, когато: 
1. се премества в друго училище; 
2. се обучава в дневна или комбинирана форма и не е посещавал училището по неуважителни причини за период, по-дълъг от два месеца; 
3. се обучава в самостоятелна и не се е явил да положи съответните изпити в три поредни сесии. 
(3) В случаите по ал. 2, т. 2 и 3, когато ученикът е в задължителна училищна възраст, директорът на училището уведомява съответната общинска или районна администрация, регионалното управление на образованието и органите за закрила на детето.

РАЗДЕЛ ІІІ
ПОДКРЕПА НА ЛИЧНОСТНОТО РАЗВИТИЕ НА УЧЕНИЦИТЕ

Чл. 97. (1) На учениците в системата на училищното образование се предоставя обща и допълнителна подкрепа за личностно развитие.
(2) Подкрепата за личностно развитие осигурява подходяща физическа, психологическа и социална среда за развитие на способностите и уменията на учениците.
(3) Подкрепата за личностно развитие се предоставя в съответствие с индивидуалните образователни потребности на всеки ученик.
(4) Общата и допълнителната подкрепа за личностно развитие се осигуряват там, където са учениците – в училищата и в центровете за подкрепа за личностно развитие.
(5) За реализиране на общата и допълнителната подкрепа за личностно развитие в училището работи ресурсен учител. В училището може да работят и други специалисти в зависимост от оценката на индивидуалните потребности на ученика от екипа за подкрепа за личностно развитие.
(6) Общата подкрепа за личностно развитие се предоставя от учителите, от специалистите по ал. 5 или от специалистите в центъра за подкрепа за личностно развитие.
(7) Допълнителната подкрепа за личностно развитие се предоставя в зависимост от плана за подкрепа на ученика.
Чл. 98. Подкрепата за личностно развитие на учениците се организира и осигурява в съответствие с разработените областни стратегии за подкрепа за личностно развитие на учениците въз основа на анализ на потребностите от обща и допълнителна подкрепа във всяка община на територията на областта.
Чл. 99. (1) За организиране и координиране на процеса на осигуряване на общата и допълнителната подкрепа за личностно развитие със заповед на директора на училището в началото на всяка учебна година се определя координатор в училището.
(2) За координатор по ал. 1 може да бъде определен заместник-директорът по учебната дейност, главен учител или друг педагогически специалист. По предложение на координатора със заповедта на директора се определят и други специалисти съобразно спецификата на институцията, които да го подпомагат при организиране и координиране на процеса на осигуряване на общата и допълнителната подкрепа за личностно развитие.
(3) Координаторът има следните функции:
1. разпознава потребността от предоставянето на обща и/или допълнителна подкрепа за личностно развитие на ученик въз основа на наблюденията и анализите на класните ръководители и на учителите, които преподават на ученика, въз основа на документите на учениците, включително от изследвания и консултации при наличие на такива, и въз основа на събраните данни за развитието на учениците, и/или по инициатива на родителя/представителя на детето/лицето, което полага грижи за детето;
2. предлага на директора да утвърди съставите на екипите за подкрепа за личностно развитие на децата и учениците, в случай на потребност от предоставяне на допълнителна подкрепа за личностно развитие;
3. координира извършването на оценката на индивидуалните потребности на учениците със специални образователни потребности, в риск, с изявени дарби и с хронични заболявания от екипите за подкрепа за личностно развитие;
4. предлага на директора да утвърди списък на учениците, на които ще се предоставя допълнителна подкрепа за личностно развитие, въз основа на извършената оценка на индивидуалните им потребности от екипите за подкрепа за личностно развитие;
5. координира предоставянето на общата и допълнителната подкрепа за личностно развитие на учениците съвместно с педагогическите специалисти в училището;
6. предлага на директора, в случай на необходимост да осигури допълнителни специалисти като организира и координира осигуряването им в зависимост от индивидуалните потребности на ученика от регионален център за подкрепа на процеса на приобщаващото образование, Държавния логопедичен център, център за подкрепа на личностното развитие, включително център за специална образователна подкрепа, специално училище за обучение и подкрепа на ученици със сензорни увреждания и/или от доставчици на социални услуги в общността, получили лиценз за предоставяне на социални услуги за деца по реда на Закона за закрила на детето;
7. координира работата с родителя/представителя на детето/лицето, което полага грижи за детето, включително по отношение включването му в работата на екипа за подкрепа за личностно развитие на ученика;
8. координира работата и взаимодействието на всички екипи за подкрепа за личностно развитие на учениците в училището;
9. съхранява документите на всеки ученик, за което е формиран и работи екип за подкрепа за личностно развитие;
10. координира работата с институциите в системата на училищното образование и с други институции и организации, работещи с деца, по отношение предоставянето на обща и/или допълнителна подкрепа за личностно развитие на ученик;
11. координира предоставянето на методическа подкрепа от регионален център за подкрепа на процеса на приобщаващото образование, от Държавния логопедичен център, от център за специална образователна подкрепа и съдейства за провеждането на различни форми на обучение на педагогическите специалисти в училището;
12. организира и координира дейности и събития в училището за учениците, за училищната и за родителската общност, насочени към промяна на нагласите и приемане на различието, както и към изява на дарбите на учениците;
13. след приключване на втория учебен срок на съответната учебна година изготвя и предоставя на педагогическия съвет обобщен доклад-анализ за състоянието на процеса на приобщаващото образование в училището. Докладът се предоставя и на началника на съответното регионално управление на образованието.
Чл. 100.Общата подкрепа за личностно развитие в училището гарантира участие и изява на всички ученици в класната стая и може да включва:
1. екипна работа между учителите и другите педагогически специалисти;
2. кариерно ориентиране на учениците;
3. занимания по интереси;
4. библиотечно-информационно обслужване;
5. грижа за здравето въз основа на информация от родителя/представителя на
детето/лицето, което полага грижи за детето, за здравословното състояние на детето и за проведени медицински изследвания и консултации;
6. поощряване с морални и материални награди;
7. дейности по превенция на насилието и преодоляване на проблемното поведение;
8. превенция на обучителните затруднения.
Чл. 101. (1) Дейностите по чл. 94, ал. 1 и чл. 15, т. 1 от Наредба за приобщаващото образование включват:
1. регулярни екипни срещи между учителите в групата/класния ръководител, учителите и другите педагогически специалисти за:
а) преглед и обсъждане на събраната информация за обучението и развитието на всеки ученик по чл. 26  от Наредба за приобщаващото образование;
б) изготвяне на план за действие за обща подкрепа за отделни ученици в случаите по чл. 27, ал. 1, т. 1 и 2 от Наредба за приобщаващото образование;
в) обмяна на информация и на добри педагогически практики.
(2) На родителите се предоставя информация и при необходимост се канят на екипните срещи.
(3) По време на срещите по ал. 1 се води протокол, който се подписва от всички участници в срещата.
(4) Графикът на срещите се прилага към годишния план за дейността на училището.
Чл. 102. (1) Общата подкрепа за личностно развитие на учениците по  чл. 15, т. 3 Наредба за приобщаващото образование, включва дейности съобразно техните интереси, способности, компетентности и изява в областта на науките, технологиите, изкуствата и спорта.
(2) Общата подкрепа за личностно развитие по ал. 1 може да включва:
1. дейности за стимулиране развитието на личностни качества, социални и творчески умения в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство;
2. образователни, творчески, възпитателни, спортни и спортно-туристически дейности и участие в проекти, програми, форуми и в други изяви на общинско, областно, национално и международно равнище;
3. учебни предмети, модули и дейности, чрез които се придобива допълнителна подготовка от учениците.
Чл. 103. (1) Дейностите по чл. 20, ал. 1, т. 1-2 от Наредба за приобщаващото образование, може да се провеждат чрез различни организационнни педагогически форми – клуб, състав, ансамбъл, секция, отбор и други.
(2) Учебните предмети, модули и дейности по чл. 20, ал. 1, т. 3 от Наредба за приобщаващото образование, се определят с училищните учебни планове.
Чл. 104. (1) Дейностите по чл. 15, т. 5 от Наредба за приобщаващото образование, имат за цел изграждане на позитивен организационен и психологически климат в училище, включително чрез психологическа подкрепа.
(2) Психологическата подкрепа по ал. 1 е насочена към учениците, учителите, училищното управление и родителите.
(3) Психологическата подкрепа включва:
1. създаване на условия за сътрудничество, ефективна комуникация и отношения между всички участници в образователния процес;
2. предоставяне на методическа помощ на учителите за превенция на насилието и за преодоляване на проблемното поведение на децата и учениците;
3. групова работа с ученици; кризисна интервенция;
4. работа със средата, в която е ученикът – семейството, връстниците.
Чл. 105.Общата подкрепа за личностно развитие в училището за целите на превенцията на обучителните затруднения се изразява във включване на учениците в:
1. допълнително обучение по учебни предмети при условията на ЗПУО;
2. консултации по учебни предмети и допълнителни консултации по учебни предмети, които се провеждат извън редовните учебни часове;
3. логопедична работа с учениците.
Чл. 106. (1) Училището е  длъжно да осъществява  дейности по превенция на тормоза и насилието, както и  дейности за мотивация и преодоляване на проблемното поведение, които са израз на общата воля и координираните усилия на всички участници в образователния процес.
(2) Видовете и съдържанието на дейностите по превенция на тормоза и насилието са подчинени на обща училищна политика, разработват се самостоятелно от училищната общност и може да включват:
1. изготвяне съвместно с учениците на правила за поведението им в паралелката;
2. разглеждане на теми от глобалното, гражданското, здравното и интеркултурното образование в часа на класа, в заниманията по интереси и във факултативните часове;
3. партньорство с родителите;
4. дейности за развитие на компетентностите на всички членове на училищната общност.
Чл.107. (1) Основен принцип при изграждането на училищната политика за противодействие на тормоза в училище е прилагането на цялостен училищен подход, полагане на координирани и последователни усилия за предотвратяване на тормоза и създаване на по-сигурна училищна среда.
(2) Училищната политика за противодействие на тормоза в училище се реализира на равнище училище и на равнище клас, като на всяко едно от тези равнища се осъществяват дейности по превенция и интервенция (реакция).
(3) Дейностите по превенция и интервенция се разработват въз основа на Механизма за противодействие на училищния тормоз между децата и учениците в училище и на алгоритъма за неговото прилагане, утвърден от министъра на образованието и науката.
Чл. 108. За преодоляване на проблемното поведение на детето ученика и за справяне със затрудненията му с приобщаването в образователната и училищната среда, с участието му в дейността на институцията и с поведенческите му прояви се прилагат една или повече от следните дейности за въздействие върху вътрешната мотивация:
1. обсъждане между ученика и класния ръководител с цел изясняване на възникнал проблем и получаване на подкрепа за разрешаването му;
2. използване на посредник при решаване на конфликт в училище;
3. консултиране на ученика с психолог;
4. консултиране на ученика с педагогически съветник;
5. създаване на условия за включване на ученика в група за повишаване на
социалните умения за общуване и за решаване на конфликти по ненасилствен начин;
6. създаване на условия за включване на ученика в занимания, съобразени с неговите интереси и потребности;
7. индивидуална подкрепа за ученика от личност, която той уважава(наставничество);
8. участие на ученика в дейности в полза на паралелката или училището;
9. други дейности, определени в правилника за дейността на институцията.
Чл. 109. Дейността по чл.105 т. 1 се прилага след проведени от класния ръководител насочващи и мотивиращи дейности с ученика, които не са дали резултат. Дейността се документира в дневника на класа и в ученическата книжка, и се информира родителят/представителят на детето/лицето, което полага грижи за детето.
Чл. 110. Дейността по чл.105 т. 2  се осъществява в училището от подготвен за разрешаване на конфликтни ситуации учител, психолог и/или педагогически съветник, невъвлечен в конкретния конфликт, който посредничи между страните в конфликта с цел разрешаването му.
Чл. 111. Дейността по чл. 105 т. 3 и 4 се осъществява по желание на ученика и/или на родителя/представителя на детето/лицето, което полага грижи за детето, или по препоръка на класния ръководител, на учител или на координиращото звено. 
Чл. 112. Дейността по чл. 105 т. 5 и 6 се осъществява по желание на ученика, по препоръка на класен ръководител, на учител, на педагогически съветник и/или на психолог, на координиращото звено по чл. 7 от Наредба за приобщаващото образование в съответствие с възможностите и наличните ресурси на училището или чрез привличане на външни ресурси.
Чл. 113. (1) Дейността по чл. 105 т. 7 се осъществява от личност по избор на ученика, която той приема и уважава.
(2) Наставник може да бъде учител от училището или обществена личност, която има доверителни отношения с ученика или представлява пример и подкрепа за него и спомага за развитието на силните му страни и за личностното му развитие.
Чл. 114. Дейността по чл. 105 т. 8 се осъществява като ученикът избира дейност, която да извърши в полза на училището или паралелката. Дейността се избира съвместно с класния ръководител, за което се уведомява родителят/представителят на детето/лицето, което полага грижи за детето 
Чл. 115. (1) За всички предприети дейности с учениците за преодоляване на проблемното им поведение и за справяне със затрудненията им с приобщаването в образователната и училищната среда, с участието в дейността на институцията и с поведенческите им прояви, се изисква информираното съгласие на родителя/представителя на детето/лицето, което полага грижи за детето, освен в случаите, когато родителят/представителят на детето/лицето, което полага грижи за детето, се явява заплаха за живота и здравето на ученика.
(2) При отказ от страна на родителя/представителя на детето/лицето, което полага грижи за детето, да изрази съгласие или да окаже съдействие за реализиране на дейностите за преодоляване на проблемното поведение на детето/ученика и за справяне със затрудненията му с приобщаването в образователната и училищната среда, с участието в дейността на институцията и с поведенческите прояви, или когато родителят/представителят на детето/лицето, което полага грижи за детето, се явява заплаха за живота и здравето на ученика, директорът на съответната институция в системата на предучилищното и училищното образование писмено уведомява отдела за закрила на детето по местоживеенето на ученика.

РАЗДЕЛ ІV
САНКЦИИ НА УЧЕНИЦИТЕ

Чл. 116. (1) За неизпълнение на задълженията, определени в Закона за предучилищното и училищното образование, в нормативни актове по неговото прилагане и в правилника за дейността на училището, след изчерпване на останалите механизми за въздействие върху вътрешната мотивация и за преодоляване на проблемното поведение на учениците може да се налагат следните санкции:
1. забележка;
2. предупреждение за преместване в друго училище;
3. преместване в друго училище;
4. преместване от дневна форма в самостоятелна форма на обучение.
(2) За възпрепятстване провеждането на учебния процес учителят може да отстрани ученика до края на учебния час.
(3) За облекло или вид, които са в нарушение на правилника за дейността на училището, както и когато състоянието на ученика не позволява да участва в учебния процес, той се отстранява от училище до отпадане на основанието за отстраняването му.
(4) В случаите по ал. 2 и 3 се предприемат дейности за мотивация и за преодоляване на проблемното поведение и задължително се уведомява родителят/представителят на детето/лицето, което полага грижи за детето. 
(5) За ученика с наложена санкция се осигуряват и дейности за превенция и преодоляване на проблемното поведение.
Чл. 117. За едно нарушение не може да бъде наложена повече от една санкция. Мерките по чл.113, ал. 2 и 3 се налагат независимо от санкциите по чл.113, ал. 1.
Чл. 118. (1) Освен налагането на санкция на ученика задължително се предоставя обща подкрепа за личностно развитие като консултации по учебни предмети, консултации с психолог и/или с педагогически съветник, допълнително обучение и допълнителни консултации по учебни предмети в неучебно време, включително в периода на ваканциите, участие в занимания по интереси, кариерно ориентиране и други дейности с оглед недопускане на нарушения или отпадане от училище.
(2) Видът на общата подкрепа по ал. 1 се определя в плана за действие  от координатора съвместно с класния ръководител, учителите на ученика и родителя/представителя на детето/лицето, което полага грижи за детето.
Чл. 119. (1) След всеки 3 допуснати отсъствия по неуважителни причини 
на ученика от училище класният ръководител уведомява родителя/представителя на детето/лицето, което полага грижи за детето, и обсъжда с него възможностите за отстраняване на причините за отсъствията.
(2) Броят на отсъствията на ученика се отбелязва в дневника на класа .
(3) Закъснение за учебния час се отбелязва в дневника.
(4) При  закъснение на ученика за учебен час до 20 минути се отчита като половин  /1/2/  отсъствие, а закъснение на ученика за учебен час с повече от 20 минути-като едно /1/ отсъствие.
(5) Ако ученикът отсъства от училище един учебен ден и няма данни, че е налице уважителна причина по чл.62, ал.1 от Наредба за приобщаващото образование , класният ръководител е длъжен да уведоми за това родителя с писмо, по имейл или в телефонен разговор и да се обсъди с него възможностите за отстраняване на причините за отсъствието.
Чл. 120. Ученикът може да отсъства от училище по уважителни причини в следните случаи, съгласно чл. 54, ал. 1, т. 1, 2, 3 и 4 от Наредба за приобщаващото образование :
1. по медицински причини – при представяне на медицински документ и след писмено потвърждение от родителя/представителя на детето/лицето, което полага грижи за детето;
2. поради наложително участие в друга дейност – при представяне на документ от спортния клуб, в който членува, от организаторите на състезания, конкурси, олимпиади, фестивали, концерти, спектакли, изложби и други, и след писмено потвърждение от родителя/представителя на детето/лицето, което полага грижи за детето;
3. до 15 дни в една учебна година с разрешение на класния ръководител по реда на чл. 62 от Наредбата за приобщаващо образование (в сила от 27.10.2017г. приета с ПМС № 232 от 20.10.2017г. изм. ДВ. бр.23 от 19 март 2024г.) 
Чл. 121. (1) Санкциите по чл. 113, ал. 1 може да се налагат и за допуснати отсъствия, извън случаите по чл.114, като условията и редът за налагането им се определят с правилника за дейността на училището.
(2) Санкциите по чл.113, ал. 1, т. 4 и 5 може да се налагат и за допуснати повече от 15 отсъствия по неуважителни причини през учебната година.
Чл. 122. (1) Видът и срокът на санкцията се определят като се отчитат причините и обстоятелствата при извършване на нарушението, видът и тежестта на нарушението, както и възрастовите и личностните особености на ученика.
(2) Видът и срокът на мерките по чл.113, ал. 4 и 5 се определят като се отчитат и възможностите на училището.
Чл. 123. (1) Санкциите по чл.113, ал. 1, т. 1 и 2 се налагат със заповед на директора по мотивирано писмено предложение на класния ръководител, а санкциите по чл.113, ал. 1, т. 3-5 – със заповед на директора по предложение на педагогическия съвет.
(2) Мярката по чл.117, ал. 4 се налагат  със заповед на директора .
Чл. 124. (1) Директорът задължително писмено уведомява родителя/представителя на детето/лицето, което полага грижи за детето, за откриването на процедура по налагане на санкция по чл.113, ал. 1, 
(2) Участието на родителя/представителя на детето/лицето, което полага грижи за детето, в процедура по налагане на санкция се извършва при условия и по ред, определени в правилника за дейността на училището.
(3) За всяка процедура по налагане на санкция по чл.113, ал. 1 и на мярката по чл. 62,63,64, от Наредба за приобщаващото образование, се определя докладчик – класният ръководител или учител, който преподава на ученика.
Чл. 125. (1) Преди налагане на санкция по чл.113, ал. 1 и на мярката по чл.113, ал. 5, директорът – за санкцията по чл.113, ал. 1, т. 1, съответно педагогическият съвет – в останалите случаи, задължително изслушва ученика и/или се запознава с писменото обяснение на ученика и проверява фактите и обстоятелствата, свързани с конкретното нарушение.
(2) Родителят/представителят на детето/лицето, което полага грижи за детето, има право да присъства на изслушването и да изрази мнение.
(3) По предложение на класния ръководител и/или по молба на родителя/представителя на детето/лицето, което полага грижи за детето, изслушването на ученика може да се извърши в присъствието на психолог, педагогически съветник, ресурсен учител или друго доверено лице на ученика.
(4) За изясняване на фактите и обстоятелствата по време на изслушването директорът може да покани за участие и за изразяване на мнение учители, които преподават на ученика, както и ученици от училището.
Чл. 126. (1) Преди налагане на санкция по чл.113, ал. 1, т. 3-5 и на мярката по чл. 62,63,64 от Наредба за приобщаващото образование, директорът задължително уведомява отдела за закрила на детето в дирекция „Социално подпомагане“ по настоящ адрес на ученика, представител на който може да присъства на изслушването с оглед защита на правата и интересите на ученика.
(2) Преди налагане на санкциите и мерките, с изключение на мярката по чл.113, ал. 3, задължително се взема предвид мнението на класния ръководител на ученика.
Чл.127.(1) В заповедта за налагане на санкциите и мерките се посочват видът на санкцията и/или мярката, срокът и мотивите за налагането им.
(2) Заповедта може да се обжалва пред началника на регионалното управление на образованието – за общинските училища, съответно пред министъра на образованието и науката – за държавните училища, пред министъра на културата – за училищата по изкуства и за училищата по култура, пред министъра на младежта и спорта – за държавните спортни училища.
Чл. 128. За  неспазване на изискванията на ЗПУО и неизпълнение на задълженията си, определени с този Правилник за дейността на ПГ по туризъм „Иван Вазов“, гр. Несебър, к.к. Слънчев бряг, ученикът се наказва със: 
(1) забележка 
1. за над 5, но не повече от 10 неизвинени отсъствия;
2. за внасяне на вещи и предмети опасни за живота и здравето на ученици и служители;
3. за несериозно отношение и поведение в процеса на обучение;
4. за системни закъснения за час-над 10 за срок.
5. за не спазване на реда в класната стая.
6. при 3 явявания в рамките на 1 учебен срок без униформено облекло по учебна практика.
7. за използване на мобилно устройство в учебен час , без разрешение на учителя.
8. за трикратно нарушаване на учебния процес по време на учебен час от ученици, които не са от съответния клас и имат непристойно поведение към преподавателя.
(2) предупреждение, за преместване в друго училище  
1. за направени над 10 неизвинени отсъствия, но не повече от 15;
2. за рушене и неопазване на материално – техническата база;
3. за умишлени действия, които застрашават живота и здравето на ученици и служители;
4. при проява на насилие и тормоз,вербална агресия-обидни изказвания, подигравки, унижаващи достойнството епитети, проява на дискриминация и др. към ученици и учители.
5. за употреба на алкохол,наркотични вещества и тютюневи изделия.
6. за фалшификация на училищна документация.
7. за неуважително отношение към преподавател или служител на училището.
8. за системно нарушение на ал.1, т.6.
9. за доказана кражба на училищно имущество.
10. при повторно неспазване на ал.1 т. 9
(3) преместване в друго училище
1. за допуснати над 15 неизвинени отсъствия;
2. за унищожаване на училищна документация;
3. за повторна нарушение на ал.2 т.4
4. за упражняване на физическо и психическо насилие над съученици;
5.за разпространяване на записи, снимки или други материали в социалните мрежи, компрометиращи авторитета на училището и училищната общност;
6.при повторно нарушение на ал.2 т.9.
(4) преместване от дневна в самостоятелна форма на обучение за учениците, навършили 16-годишна възраст по решение на ПС
1. за допуснати 15 и повече от 15 неизвинени отсъствия;
2. за системно нарушаване на Правилника за дейността на училището.

РАЗДЕЛ V
ОСИГУРЯВАНЕ НА ДОПЪЛНИТЕЛНА ПОДКРЕПА НА УЧЕНИЦИТЕ

Чл. 129. (1) Допълнителна подкрепа за личностно развитие на учениците се предоставя въз основа на извършена оценка на индивидуалните им потребности.
(2) Оценката по ал. 1 се извършва от екип за подкрепа за личностно развитие на ученика, утвърден със заповед на директора на училището за конкретен ученик.
Чл. 130. (1) Оценката на индивидуалните потребности на ученик е процес на събиране и анализиране на специфична информация за неговото функциониране – силни страни, затруднения, потенциал за оптимално развитие, участие в образователния процес, възможности за реализация.
(2) Въз основа на анализ на информацията училището определя учениците, на които следва да се извърши оценка на индивидуалните им потребности, с цел осигуряване на допълнителна подкрепа за личностно развитие в съответствие с чл. 187, ал. 2 от Закона за предучилищното и училищното образование.
(3) За извършването на оценката родителят/представителят на детето/лицето, което полага грижи за детето, представя следните документи:
1. заявление;
2. статуси от проведени предварителни изследвания и консултации –психологични, логопедични, медицински – при наличие на такива, в зависимост от потребностите на ученика;
3. всички необходими здравни, социални, съдебни, както и други документи, които имат отношение към обучението и образованието на ученика;
4. протокол от специализирана по профила на заболяването лекарска консултативна комисия или от друга експертна лекарска комисия с приложени лична амбулаторна карта, съдържаща необходимите изследвания, консултации, епикризи и други, които удостоверяват заболяването – при ученици с хронични заболявания.
(4) При извършването на оценката се вземат предвид и:
1. резултатите от ранното оценяване на развитието на детето и на риска от обучителни затруднения;
2. документите от личното образователно дело и материали на ученика (портфолио);
3. други документи при необходимост по преценка на екипа по чл. 70, ал. 2 от Наредба за приобщаващото образование.
Чл. 131. Оценката на потребностите на ученик, който не владее български език, се извършва на езика, който ученикът владее най-добре.
Чл. 132. (1) Оценката на индивидуалните потребности на ученици със специални образователни потребности се извършва от психолог, логопед, ресурсен учител, а при деца с увреден слух – и от рехабилитатор на слуха и говора, съвместно с класния ръководител и с учителите, които преподават на ученика в училището. Оценява се познавателно развитие, комуникативни умения, социални умения, физическо развитие и адаптивно поведение, психични реакции, семейно функциониране.
(2) Оценката на индивидуалните потребности на ученици в риск се извършва от психолог и/или от социален работник в  училището съвместно с класния ръководител и с учителите, които преподават на ученика в училището. Оценяват се рисковите и защитните фактори в ситуацията на детето и неговата среда.
(3) Оценката на индивидуалните потребности на ученици с изявени дарби се извършва от класния ръководител и от учителите, които преподават на ученика в училището, съвместно с психолога или педагогическия съветник. Оценяват се конкретните области на изявени дарби и способности.
(4) Оценката на индивидуалните потребности на ученици с хронични заболявания се извършва от психолог, съвместно с класния ръководител и с учителите, които преподават на ученика в училището, в сътрудничество с личния лекар на ученика. Оценява се здравословното състояние на детето и влиянието му върху обучението.
Чл. 133. В случай, че училището не може да осигури някой от специалистите, например психолог, логопед, или за оценката на индивидуалните потребности на децата и учениците са необходими други специалисти, директорът на училището изпраща заявление за осигуряването им от регионален център за подкрепа на процеса на приобщаващото образование.
Чл. 134. (1) Оценката на индивидуалните потребности на учениците със специални образователни потребности се извършва в срок от 1 до 3 месеца в началото на учебното време на съответната учебна година при установяване на необходимост от извършване на такава оценка.
(2) Оценката на индивидуалните потребности на учениците с изявени дарби, в риск и с хронични заболявания се извършва съобразно спецификата на всеки отделен случай, но не по-късно от 3 месеца от установяването на необходимостта от извършването на оценка.
(3) Оценка на индивидуалните потребности на учениците по ал. 1 може да се извършва и след всяко установяване на необходимост от такава оценка през учебната година в установения срок.
Чл. 135. При извършването на оценката на индивидуалните потребности на учениците, специалистите задължително:
1. използват утвърдени и стандартизирани инструменти за оценяване;
2. вземат предвид образователните и личните постижения на ученика;
3. вземат предвид социалното и емоционалното развитие на ученика;
4. използват формални и неформални методи на наблюдение и оценка;
5. използват събраната до момента информация за ученика по чл. 26 от Наредба за приобщаващото образование;
6. вземат предвид информацията за ученика, предоставена от социални институции и услуги в общността и от лечебни заведения при необходимост;
7. вземат предвид мнението на родителя/представителя на детето/лицето, което полага грижи за детето;
8. вземат предвид мнението на ученика при възможност;
9. гарантират достъпа на информация за родителя/представителя на детето/лицето, което полага грижи за детето, през всички етапи на оценяващия процес и търсят неговото съгласие;
10. спазват етичния кодекс на училището.
Чл. 136. (1) Оценката на учениците се извършва индивидуално от всеки специалист при отчитане на силните страни и възможностите за участие в образователния процес на ученика.
(2) Времето за индивидуалното оценяване на един ученик е по преценка на съответния специалист и е в зависимост от индивидуалните особености и потребности на ученика, но в рамките на срока по чл. 75 от Наредба за приобщаващото образование 
Чл. 137. (1) Оценката на индивидуалните потребности от допълнителна подкрепа за личностно развитие на учениците е функционална.
(2) При извършването на оценката увреждането и функционирането се разглеждат като следствие от взаимодействието между здравословното състояние (заболявания, разстройства и нарушения) и факторите на средата (контекста) в съответствие с Международната класификация на функционирането на човека, уврежданията и здравето (ICF) и при отчитане на Международната класификация на болестите – МКБ.
(3) Оценката се извършва съгласно Рамка за оценка на индивидуалните потребности на ученика.
(4) Рамката за оценка на индивидуалните потребности съдържа следните компоненти:
1. оценка на функционирането на ученика;
2. становище за необходимите ресурси, включително за видовете специалисти в
състава на екипа за подкрепа за личностно развитие на ученика;
3. определяне на спецификата на допълнителната подкрепа – индивидуална или специализирана. Индивидуалната подкрепа е срочна, а специализираната подкрепа се предоставя на детето от входа до изхода на образователната система;
4. препоръка за достъп до местните ресурси.
(5) Оценката на функционирането на ученика включва:
1. общ здравен статус на ученика, физическо развитие;
2. емоционално и социално развитие (игрови умения, отношения с връстници, отношения с възрастни, социално приемливо поведение, самооценка, ниво на независимост, поведение, съответно на възрастта, умения за самообслужване и самостоятелност, риск от нараняване, хиперактивност);
3. познавателно развитие (памет, внимание, мислене, интелект);
4. езиково и говорно развитие и комуникативни умения (латерализация, гнозис и праксис, рецептивна реч, експресивна реч, писмена дейност, смятане, невербална комуникация, комуникативна функция на езика);
5. обучение (училищни постижения, участие в образователни програми, участие в професионални програми, участие в терапевтични програми);
6. семейни отношения (контакт с родителите или други членове от семейството, честота на контактите, качество на контактите, основни грижи и закрила, емоционална връзка и стабилност на отношенията, родителски стил на възпитание);
7. социална среда (семейна история, разширено семейство, жилищни условия, социални характеристики и ресурси на средата).
(6) Всеки специалист попълва съответната на неговата компетентност част от Рамката за оценка.
(7) Рамката за оценка е неразделна част от документацията/личното образователно дело на ученика и се предава заедно с останалите негови документи при движението му от една институция в друга в системата на предучилищното и училищното образование.
Чл. 138. (1) При несъгласие на родителя/представителя на детето/лицето, което полага грижи за детето, с оценката на индивидуалните потребности на ученика със специални образователни потребности, извършена в училището, той може да подаде заявление до директора на съответния регионален център за подкрепа на процеса на приобщаващото образование за повторна оценка на образователните потребности на ученика в 14-дневен срок от извършването на оценката.
(2) В случаите по ал. 1 директорът на регионалния център за подкрепа на процеса на приобщаващото образование организира извършването на повторна оценка на образователните потребности на ученика.
(3) В случаите на несъгласие на родителя/представителя на детето/лицето, което полага грижи за детето, да бъде предоставяна допълнителна подкрепа за личностно развитие на детето му, независимо че оценката на индивидуалните потребности е показала такава необходимост, директорът на училището писмено уведомява съответния отдел за закрила на детето с цел осигуряване на най- добрия интерес на ученика.
Чл. 139. Допълнителната подкрепа за личностно развитие се осигурява и предоставя съгласно план за подкрепа на ученика по чл. 80 от Наредба за приобщаващото образование, изготвен след извършване на оценка на индивидуалните потребности на ученика.






РАЗДЕЛ VІ
ИНСТИТУЦИОНАЛНА ПОЛИТИКА ЗА ПОДКРЕПА НА ГРАЖДАНСКОТО, ЗДРАВНОТО, ЕКОЛОГИЧНОТО, ИНТЕРКУЛТУРНОТО ОБРАЗОВАНИЕ

Чл. 140. (1) Гражданското, здравното, екологичното и интеркултурното образование се осъществява и в часа на класа, включително и чрез ученическо самоуправление, както и в рамките на дейностите по обща подкрепа за личностно развитие по реда и при условията на ДОС за приобщаващо образование.
(2) В началото на учебната година училището разработва програма по гражданското, здравното, екологичното и интеркултурното образование, която в  срок до 30.09. се представя за приемане от ПС.
(3) За всяка учебна година със заповед на директора на училището се определят постоянно действащи екипи за разработване и координиране на прилагането на институционалните политики за подкрепа на гражданското, здравното, екологичното и интеркултурното образование.
(4) В срок до края на м. октомври  екипите разработват план за работа през учебната година, които се утвърждават от директора. 
(5) Гражданското, здравното, екологичното и интеркултурното образование в часа на класа се осъществява чрез дейности за последователно развитие на класа като общност и за ученическо самоуправление. 
(6) Класните ръководители разработват тематично годишно разпределение за часа на класа до 14.09., като включат  часове по гражданско, здравно, екологично и интеркултурно образование при съобразяване с разпределението на тематичните области съгласно ДОС за гражданското, здравното, екологичното и интеркултурното образование.
(7) В началото на всяка учебна година училището разработва план - програма за заместване на остъстващ учител не по специалността с теми от гражданското, здравното, екологичното и интеркултурното образование, която се према на ПС и е неразделна част от Програмата за гражданското, здравното, екологичното и интеркултурното образование.
(8) В началото на всяка учебна година, директорът определя със заповед комисия за организиране на училищни тържества, празници и ритуали. Неизменна част от работата на комисията е подкрепа на училищни ритуали, свързани с:
1. Откриване и закриване на учебната година;
2. Официално връчване на дипломите за средно образвование;
3. Награждаване на отличили се ученици и учители;
4. Поддържане на училищен кът и съхраняване на училищното знаме;
5. Честване на националния празник, на официални празници, на дните на национални герои и будители, на празника на училището;
6. Изпращане на завършили зрелостници;
(9) Избор на училищна униформа и/или знаци и символи и училищен химн се извършва след решение на ПС с участие на Ученическия съвет на училището.
(10) Към училището се създават Ученически съвети. Създаването и функциониране на Ученически съвети в училището се извършва при спазване изискванията на ДОС за гражданското, здравното, екологичното и интеркултурното образование.



РАЗДЕЛ VІI
РОДИТЕЛИ

Чл. 141. (1) Сътрудничеството и взаимодействието между родителите и училището се осъществяват чрез индивидуални консултации, родителски срещи, обучения, както и всеки път, когато конкретна ситуация или поведение на ученика го прави необходимо. 
(2) Средство за постоянна връзка между училището и родителя е бележникът за кореспонденция. 
(3) Средство за връзка със семейството на ученика може да бъде и електронната поща на един от родителите, както и електронният дневник на паралелката. 
Чл. 142. Родителите имат следните права: 
1. периодично и своевременно да получават информация за успеха и развитието на децата им в образователния процес, за спазването на правилата в училището и за приобщаването им към общността; 
2. да се срещат с ръководството на училището, с класния ръководител, с учителите и с другите педагогически специалисти в определеното приемно време или в друго удобно за двете страни време; 
3. да се запознаят с училищния учебен план. 
4. да присъстват и при желание от тяхна страна да бъдат изслушвани, когато се решават въпроси, които засягат права и интереси на ученика; 
5. най-малко веднъж годишно да получават информация, подкрепа и консултиране в  училището по въпроси, свързани с образованието, с кариерното ориентиране и с личностното развитие на децата им; 
6. да избират и да бъдат избирани в обществения съвет на  училището
Чл. 143. Родителите имат следните задължения:
1. да осигуряват редовното присъствие на ученика в училище, като уведомяват своевременно училището в случаите на отсъствие на ученика; 
2. да запишат при условията на чл. 12 от Закона за предучилищното и училищното образование ученика в училище в случаите на преместване в друго населено място или училище; 
3. редовно да се осведомяват за своите деца относно приобщаването им в училищната среда, успеха и развитието им в образованието и спазването на училищните правила; 
4. да спазват правилника за дейността на училището и да съдействат за спазването му от страна на ученика; 
5. да участват в процеса на изграждане на навици за самоподготовка като част от изграждането на умения за учене през целия живот; 
6. да участват в родителските срещи; 
7. да се явяват в училището след покана от учител, директор или друг педагогически специалист в подходящо за двете страни време.
РАЗДЕЛ VІII
ФУНКЦИИ И ДЛЪЖНОСТИ НА УЧИТЕЛИТЕ

Чл. 144. Учителските длъжности  в ПГ по туризъм „Иван Вазов“ са:
1. учител;
2. старши учител;
3. главен учител; 
Чл. 145. Длъжностите на педагогическите специалисти се заемат от лица, придобили висше образование в съответното на длъжността професионално направление; но може да се заеме и от лица без професионална квалификация „учител“ в случаите по чл. 213, ал. 8 от ЗПУО.
Чл. 146. Длъжността „учител“ включва следните функции по чл. 5, ал. 1 на Наредба 15/22.07.2019 г.:
1. планиране на образователния процес при отчитане на възрастовите, индивидуалните особености и специални образователни потребности на учениците, както и на възможностите за развитието им;
2. организиране и провеждане на образователния процес, използване на ефективни методи на обучение, на информационните и комуникационни технологии, създаване и поддържане на стимулираща и подкрепяща образователна среда и позитивна дисциплина, които насърчават развитието на учениците, на коректни взаимоотношения, конструктивно общуване и сътрудничество както между учител и учениците, така и между самите ученици;
3. оценяване напредъка на учениците и на степента на усвояване на предвидените компетентности, насърчаване на постиженията или оказване на необходимата подкрепа и съдействие за пълноценното им интегриране в образователната и социалната среда, съобразно специфичните им потребности;
4. сътрудничество и екипна работа с други педагогическите специалисти и взаимодействие с други институции и организации за осъществяване на подкрепа за личностно развитие на учениците;
5. контролиране и отчитане участието на учениците в образователния процес и своевременно информиране на родителите за допуснати отсъствия и възникнало проблемно поведение с цел набелязване на мерки за преодоляване;
6. отговорност за живота и здравето на учениците, с които работят както по време на образователния процес в педагогическа ситуация или в учебен час, така и по време на организираните от тях допълнителни дейности или занимания по интереси;
7. участие в провеждането на национално външно оценяване, държавни зрелостни изпити и държавни изпити за придобиване на професионална квалификация – по теория и практика на професията като квестори, оценители, консултанти и други;
8. участие в оценяването и избор на подходящи познавателни книжки или учебни помагала, на учебник или на учебен комплект по преподавания учебен предмет, отчитайки спецификата на групата или класа.
Чл. 147. Длъжността "старши учител", освен функциите по чл. 5, ал. 1 от Наредба 15/22.07.2019 г. включва и допълнителни функции по чл. 6, ал. 1 Наредба 15/22.07.2019 г.:
1. провеждането на вътрешноинституционалната квалификация по съответните образователни направления, учебен предмет, модул;
2. организиране и подготовка на:
а) изпитни материали: тестове, задачи, задания и критерии за оценяване на знанията и уменията на учениците по съответния учебен предмет или модул;
б) диагностика и оценка на резултатите на учениците, напредъка и необходимостта от допълнителна работа;
в) външно оценяване и държавни зрелостни изпити;
г) училищен кръг на олимпиади, конкурси, състезания и други извънкласни форми и дейности;
3. обобщаване и анализиране на резултатите, получени от:
а) проследяването на постиженията на децата по възрастови групи;
б) оценяването на входното и изходното равнище и/или от външно оценяване по
съответния учебен предмет или модул на ниво клас;

Чл. 148.(1) Длъжността "главен учител" включва освен функциите по чл. 5, ал. 1 Наредба 15/22.07.2019 г включва и допълнителни функции по чл. 7, ал. 1 от Наредба 15/22.07.2019 г.
(2) Педагогически специалисти, определени от директора на училището за класни ръководители, имат и функции по ал. 8, т. 1, 2, 3, 4, 5, 6.
1. подпомагане разработването на стратегията за развитие на институцията, в актуализирането ù и в отчитането на изпълнението ù;
2. планирането на вътрешноинституционалната квалификация и  организиране и координиране на методическата дейност;
3. организиране и координиране на обмяната на добри практики в училището, ориентирани към повишаване качеството на обучение и прилагането на интерактивни методи за работа с учениците;
4. организиране и координиране на дейностите, свързани с:
а) провеждане на национално външното оценяване и държавните зрелостни изпити в
училището;
б) обобщаване на резултатите от националното външно оценяване и от държавните зрелостни изпити за училището и изготвянето на анализи;
в) провеждане на олимпиади, състезания, конкурси, пленери и други извънкласни форми и дейности, когато областен или национален кръг се провеждат в съответната образователна институция.
5. консултиране на лицата, заемащи длъжността "учител" и длъжността "старши учител" в училището, при оценяването на индивидуалните потребности и на напредъка на учениците; 
6. подпомагане и консултиране на лицата, заемащи длъжността "учител" и длъжността "старши учител" по отношение на самооценяването в процеса на атестиране и диференцирано заплащане.
Чл. 149. Длъжностите „старши учител“ и „главен учител“ имат и функции, свързани с:
1. наставничество:
а) подпомагане на новоназначени учители и оказване на методическа подкрепа за ефективно включване в образователния процес, мотивиране за професионално усъвършенстване и кариерно развитие;
б) свързано с ръководене на самостоятелното участие в образователния процес на стажант-учители;
в) осъществяване на методическа и организационна подкрепа на учители при ниска оценка в резултат на атестирането;
2. консултиране и подпомагане на лицата, заемащи длъжност „учител“, с цел кариерното им развитие;
3. разработването на училищните учебни планове и учебни програми в случаите, предвидени в държавните образователни стандарти;
4. организиране и координиране на дейности по разработване на училищни проекти и по изпълнението им.
Чл. 150. (1) Лица, които заемат учителска длъжност и са класни ръководители, имат и следните допълнителни функции по чл. 8, ал. 1 от Наредба 15/22.07.2019 г.
(2) Педагогически специалисти, определени от директора на училището за класни ръководители, имат и функции по ал. 8, т. 1, 2, 3, 4, 5, 6. 
1. формиране на умения за работа в екип и за изграждане на позитивен организационен климат, като поощряване на уменията на учениците за общуване и за интегриране в училищната и социалната среда;
2. подкрепа на ученическото самоуправление чрез включване в дейности по изготвянето на:
а) план за часа на класа с теми от глобалното, гражданското, здравното и интеркултурно образование, за кариерното им ориентиране и други;
б) правила за поведението на паралелката, съобразени с Етичния кодекс на училищната общност съвместно с учениците;
3. своевременното им информиране за:
а) програмната система, по която работи училището или с училищния учебен план, по който се провежда обучението в училището, седмичното разписание и възможностите за избор на допълнителни форми на педагогическо взаимодействие или на занимания по интереси;
б) успеха и развитието на децата им в процеса на обучение, възпитание и социализация, за спазването на правилата в училището и на Етичния кодекс с цел приобщаване към училищната общност;
в) възможностите и формите за обща и допълнителна подкрепа за личностно развитие на ученика, за определения график на допълнителното обучение и на допълнителните консултации по учебни предмети, за предлаганите занимания по интереси;
4. консултиране на учениците и на родителите по въпроси, свързани с кариерното ориентиране, с оглед осигуряването на подходяща среда за максимално развитие на заложбите и на уменията му;
5. прави мотивирано писмено предложение до директора на училището за налагането на санкция „забележка“ или „преместване в друга паралелка на същото училище“ на ученик във връзка с неизпълнение на задълженията му и за преодоляване на проблемно поведение;
6. спазва изискванията за оформяне и съхранение на документите на групата или паралелката.

РАЗДЕЛ IX
УСЛОВИЯ И РЕД ЗА КВАЛИФИКАЦИЯ НА УЧИТЕЛИТЕ

Чл. 151. (1) Повишаването на квалификацията е непрекъснат процес на усъвършенстване и обогатяване, според чл. 221 ЗПУО на педагогическите специалисти и се провежда според разпоредбите на Наредба 15/22.07.2019 г. за статута и професионалното развитие на учителите, директорите и другите педагогически специалисти.
(2) Повишаването на квалификацията на педагогическите специалисти се извършва от специализирани обслужващи звена, от висши училища и научни организации. Повишаването на квалификацията на педагогическите специалисти се извършва и от обучителни организации, чиито програми за обучение са одобрени от министъра на образованието и науката и са вписани в информационен регистър.
(3) Повишаването на квалификация се осъществява по програми и във форми по избор на педагогическия специалист с цел:
1. актуализиране или усъвършенстване на придобити и/или придобиване на нови допълнителни компетентности, което осигурява съответствие с професионалния профил на изпълняваната длъжност, с професионалното развитие на педагогическия специалист, с резултата и препоръките от атестацията му, както и с националната, регионалната, общинската и училищната политика;
2. реализирането на политиката на институцията за осигуряване на напредък и подобряване на образователните резултати на децата и на учениците, за тяхната подкрепа и консултиране;
3. удовлетворяване на професионалните интереси на педагогическия специалист в съответствие с професионалния профил на заеманата длъжност и осигуряване на възможност за планиране на личностното и професионалното му израстване и кариерното му развитие;
4. създаване на условия за превръщане на институцията в среда за изява чрез разгръщане на творчеството и иновациите и за обмяната на добри практики;
5. повишаване привлекателността на учителската професия и социалния статус на педагогическия специалист.
Чл. 152. (1)Дейностите за повишаване на квалификацията на педагогическите специалисти на институционално ниво се осъществяват от ПГ по туризъм „Иван Вазов“ по плана за квалификационна дейност, който е част от годишния план и в съответствието му със: 
·  стратегията за развитието на институцията;
·  становените потребности за повишаване на квалификацията-анализ и обобщение на анкети;
·  резултати от процеса на атестиране;
·  годишните средства за квалификация;
·  правила за организиране и провеждане на вътрешно-институционална квалификация, утвърдена от директора;
·  възможности за участие в международни и национални програми и проекти;
(2)Контролът на обучението на педагогическите специалисти се извършва от директора.
Чл. 153. (1) Квалификацията на педагогическите специалисти, в зависимост от потребностите, целите и съдържанието на обученията, е:
1. въвеждаща – насочена към усвояване на знания и формиране на умения, въвеждащи в професията, ориентирани към адаптиране в образователна среда и за методическо и организационно подпомагане. Въвеждаща квалификация е задължителна подкрепа за педагогически специалисти:
а) постъпили за първи път на работа в системата на предучилищното и училищно образование;
б) назначени за първи път на нова длъжност, включително и на длъжност по управление на институцията;
в) заемащи длъжност, която е нова за системата на предучилищното и училищно образование;
г) заемащи длъжност след прекъсване на учителския си стаж по специалността за повече от две учебни години;
д) при промяна на учебните планове и учебните програми в училищата.
2. продължаваща - насочена към непрекъснато професионално и личностното усъвършенстване в рамките на учене през целия живот, ориентирана към кариерното развитие на педагогическите специалисти и успешната им реализация чрез:
а) краткосрочни обучения за периодично актуализиране на знанията по съответния учебен предмет и за развитие на професионалните компетентности за прилагане на иновативни подходи в образователния процес, за кариерно консултиране и ориентиране на учениците, за управление на образованието и др.;
б) участие в проучвания, изследователска и творческа дейност.
в) обучения за придобиване на по-висока професионално-квалификационна степен;
г) придобиване на нова или допълнителна професионална квалификация или специализация.
(2) Въвеждащата квалификация се организира в рамките на вътрешноинституционалната квалификация като работодателят определя в срок до два месеца от встъпването в длъжност и наставник.
(3) Продължаващата квалификация по ал. 1, т. 2, букви „а“, „б“ и „в“ се осъществява по програми за обучение от специализирани обслужващи звена, от висши училища и научни организации, както и от обучителни организации от Информационния регистър на одобрените програми за повишаване на квалификацията на педагогическите специалисти, а продължаващата квалификация по ал. 1, т. 2, букви „г“ – от висши училища.
Чл. 154. Учителите, директорите и другите педагогически специалисти са длъжни да повишават квалификацията си:
1. по програми за продължаваща квалификация в не по-малко от 48 академични часа за всеки период на атестиране за всеки педагогически специалист;
2. в рамките на вътрешноучилищната квалификация в не по-малко от 16 академични часа годишно за всеки педагогически специалист;
3. Учители, участвали в обучение и получили квалификационни кредити имат право да обучат останалите педагогически специалисти от колектива, като за целта обучителят получава 6 академични часа, а обучените – 4 академични часа, като им се признават за вътрешноучилищна квалификация, съгласно чл. 49, ал. 1 и ал. 3, т. 1 от Наредба № 12/ 01.09.2016 г. за статута и професионалното развитие на учителите, директорите и другите педагогически специалисти.
Чл. 155. Организационни форми на продължаващата квалификацията са:
1. курсове – въвеждащи, тематични, комплексни и други;
2. семинари, професионални педагогически и психологически тренинги, школи, практикуми, лектории и др.;
3. специализации, свързани с методическата, педагогическата, психологическата подготовка на педагогическите специалисти, с конкретна научна област или с управление на образованието;
4. професионално-педагогическа специализация по чл. 60, ал. 1, т. 2 от Наредба № 12/01.09.2016 г. за статута и професионалното развитие на учителите, директорите и другите педагогически специалисти;
5. майсторски клас като интерактивна форма на обучение на учители-новатори чрез представяне на педагогическите им постижения, споделяне на положителен професионален опит, обсъждане на актуални тенденции и прилагане на иновативни технологии и практики;
6. форуми (конференции, конкурси, пленери и др.) за представяне на резултати от проучвания, изследователска и творческа дейност, за професионална изява и представяне на добри, иновативни практики или постижения.
Чл. 156. (1) След участие и успешно завършване на обучение за повишаване на квалификацията по програми на специализирани обслужващи звена, на висши училища и научни организации и по одобрени програми от Информационния регистър на одобрените програми за повишаване квалификацията, лицата получават:
1. удостоверение за допълнително обучение или специализация в конкретна научна област. 
2. свидетелство за професионално-педагогическа специализация за обучението. 
(2) Участието на педагогическите специалисти във формите за повишаване на квалификацията не е пряко основание за придобиване на професионално -квалификационна степен.  
Чл. 157. (1) За участие в обучения за повишаване на квалификацията по програми  на педагогическия специалист се присъждат квалификационни кредити.
(2) Квалификационният кредит е измерител на времето, в което педагогическият специалист се е обучавал за повишаване на квалификацията си по програми на организациите по ал. 1.
(3) Един квалификационен кредит се присъжда за:
1. участие в обучение с продължителност 16 академични часа, от които не по-малко
от 8 академични часа са присъствени;
2. подготовка, представяне и публикуване на доклад в специализирано издание;
3. научна или научна-методическа публикация в специализирано издание.
(4) Квалификационни кредити се присъждат от организациите и се удостоверяват с документ за допълнително обучение. 
(5) За всеки период на атестиране всеки учител, директор или друг педагогически специалист е длъжен да придобие не по-малко от 3 (три) квалификационни кредита от участие в обучения за повишаване на квалификацията по програмите. 
(6) Когато обучението за повишаване на квалификацията се извършва по програма, в която организацията предвижда не само присъствени часове, а предлага предварителна подготовка и консултиране, броят на присъдените квалификационни кредити се определя от общия брой академични часове, предвидени за обучение, ако е изпълнено изискването на ал. 3 за броя присъствени академични часове.
(7) Системата от квалификационни кредити осигурява възможност за:
1. натрупване на квалификационни кредити за всеки период на атестиране с цел кариерно развитие;
2. пренасяне и признаване на квалификационни кредити за следващ период на атестиране при:
а) промяна на месторабота;
б) връщане след отпуск за повече от две години;
в) след прекъсване на учителския стаж по специалността за повече от две години.
3. признаване на преминато обучение за повишаване на квалификацията при кандидатстване в процедура за придобиване на професионално-квалификационна степен;
4. улесняване на професионалната мобилност.


РАЗДЕЛ X
ПРОФЕСИОНАЛНО ПОРТФОЛИО

Чл. 158. (1) Постигнатите професионални компетентности всеки педагогически специалист отразява в професионалното си портфолио.
(2) Създаването на професионално портфолио на педагогическите специалисти е процес на събиране, съставяне, съхраняване и представяне на постигнати резултати. Професионалното портфолио се съставя от педагогическия специалист и включва разработени материали, които доказват:
1. активно участие в реализиране на политиката на образователната институция;
2. постигнатите резултати с учениците в образователния процес;
3. динамиката на професионалните изяви – лични и на учениците, с които работи;
4. професионалното усъвършенстване и кариерното израстване.
(3) Професионалното портфолио подпомага самооценяването на педагогическия специалист и позволява в процеса на атестиране по-обективно да бъде оценено съответствието на дейността му с професионалния профил, с резултатите, постигнати от него и от учениците, с които работи, както и със стратегията за развитие на училището.
Чл. 159. (1) Професионалното портфолио на педагогическите специалисти съдържа:
1. общи данни – име, образование (образователно-квалификационни степени и квалификация), допълнителни квалификации (професионално-квалификационна степен, специализации, участие в други организационни форми на обучение), общ и учителски стаж, наименованието на институцията, в която лицето работи, заемани длъжности, учебни предмети, по които преподава и класовете, в които работи, групата, която ръководи или паралелката, на която е класен ръководител, както и паралелки и групи за спортни дейности;
2. документи за практическото приложение на усвоените знания и придобитите умения: добри практики, постигнати резултати с учениците, участие в изследователска дейност, в програми, проекти и др.;
3. доказателства за постиженията, отразяващи успехите – лични и на учениците, с които работи (дипломи, призове, награди, грамоти, благодарствени писма, референции и др.), насочени към утвърждаване на авторитета и професионалното самочувствие;
4. материали, утвърждаващи професионалното израстване, проследяващи динамиката на личностното развитие, резултати от педагогическата и методическа дейност: разработки на планове от проведени педагогически ситуации или уроци, участие в разработването на учебни програми, информация за проблеми, трудности и решения, насочени към постигане на напредък на учениците, което е значимо и има отношение към работата за периода на атестиране;
 (2) Професионалното портфолио се актуализира в началото на всяка учебна година, като се посочва и периодът за който се отнясят приложените копия и документи на други материали;
(3) Професионалното портфолио според носителя, на който се създава и поддържа, е на хартиен носител и в електронен формат.
Чл. 160. Професионалното портфолио на педагогическите специалисти има следните функции:
1. представителна – представя философията на педагогическия специалист, доказателства за образование, за повишена квалификация и за допълнително придобити компетентности;
2. развиваща – насочена към професионално усъвършенстване и кариерно развитие чрез определянето на конкретни, измерими, осъществими цели и приоритети за професионално развитие и усъвършенстване;
3. оценъчна – служи за оценяване на достигнатото равнище и постиженията в конкретна област – професионално развитие, обновяване на информацията и знанията, промяна в личностен и в професионален план в процеса на атестирането и подпомага формирането на умения за обективна самооценка на резултатите от дейността;
4. комуникативна – осигурява обратната връзка с всички заинтересовани страни и информирането на прекия ръководител, на наставника, на колеги, родители, обществен съвет, експерти от регионалното управление по образованието и инспектори от Националния инспекторат по образованието за потребностите и за търсенето на възможности за развитие.






РАЗДЕЛ ХI
КАРИЕРНО РАЗВИТИЕ НА УЧИТЕЛИТЕ, ДИРЕКТОРА, ЗАМ. ДИРЕКТОРИТЕ

Чл. 161. (1) Кариерното развитие е процес на усъвършенстване на компетентностите при последователно заемане на учителски или възпитателски длъжности или при придобиване на степени с цел повишаване качеството и ефективността на образованието.
(2) Кариерното развитие на педагогическите специалисти, с изключение на учителите и възпитателите, се осъществява чрез последователно придобиване на втора и първа степен. Присъждането им се извършва от работодателя. Степените не се запазват при прекратяване на трудовото правоотношение.
(3) Основа за кариерно развитие на педагогическите специалисти са учителският стаж, получените квалификационни кредити, придобитата професионално-квалификационна степен, както и резултатите от атестирането им.
 (4) По-големият брой квалификационни кредити и по-високата професионално-квалификационна степен са основание за по-бързо кариерно развитие на педагогическите специалисти, независимо от учителския стаж.
(5) Работните места за длъжностите по ал. 2, както и възможностите за присъждане на степените по ал. 4 в държавните и общинските училища се определят и утвърждават за всяка учебна година от директора на образователната институция в рамките на числеността на педагогическия персонал и на средствата от делегирания бюджет.
Чл. 162. (1) Лицата, които постъпват за първи път на учителска длъжност и не са придобили учителски стаж, се назначават на длъжност „учител“.
(2) Лицата по ал. 1, заемащи длъжност „учител“, при изпълнение на задълженията си се подпомагат от наставник, който ги мотивира за професионалното усъвършенстване и кариерното развитие като оказва методическа подкрепа за:
1. ефективно включване в образователния процес, като под негово ръководство
усъвършенстват практическите си компетентности;
2. изпълнение на функции на класен ръководител или на ръководител на група;
3. изпълнение на задължения, свързани с организацията и с провеждането на
допълнителни форми на педагогически взаимодействие или дейности, свързани със занимания по интереси;
4. работа с родители, с други участници в образователния процес и с представители на заинтересовани страни;
5. адаптирането към образователната среда и други.
Чл. 163. (1) Длъжността „старши учител“ се заемат от лица, които освен завършено висше образование и професионална квалификация, необходими за заемане на длъжността, определени за заемане на всяка длъжност съгласно Приложение № 1 от Наредба 15/22.07.2019 г. имат:
1. не по-малко от задължителните квалификационни кредити за всеки преминат период на атестиране.
2. придобита пета или четвърта професионално-квалификационна степен;
3. оценка от последното атестиране не по-малко „отговаря на изискванията“;
4. 10 години учителски стаж.
(2) Лицата, които заемат длъжност „учител“ и имат не по-малко от задължителните за периода на атестиране квалификационни кредити ,придобита трета, втора или първа професионално-квалификационна степен и получена при последното атестиране оценка „образцово изпълнение“ или оценка „надминава изискванията“, може да подадат заявление за заемане на длъжност „старши учител“, независимо от учителския си стаж.
(3) Когато кандидатите за заемане на длъжносттa „старши учител“, отговарящи на изискванията за заемането и, са повече от един, директорът извършва подбор по предварително обявени от него критерии.
Чл. 164. (1) Длъжността „главен учител“ се заема от лица със завършено висше образование на образователно-квалификационна степен „магистър“, професионална квалификация „учител“, не по-малко от задължителните квалификационни кредити по чл. 72 от Наредба №15/22.07.2019 г. за статута и професионалното развитие на учителите, директорите и другите педагогически специалисти за последния период на атестиране, придобита втора или първа професионално-квалификационна степен и оценка „образцово изпълнение“ от последното атестиране.
(2) Когато кандидатите за заемане на длъжността „главен учител“, отговарящи на изискванията за заемането ѝ, са повече от един, директорът извършва подбор по предварително обявени от него критерии.
Чл. 165. (1) Втора степен от кариерното развитие на директорите се присъжда при не по-малко от 5 години учителски стаж като директор на институция в системата на предучилищното и училищното образование, не по-малко от задължителните за периода на атестиране квалификационни кредити по чл. 73, ал. 3 от Наредба №15/22.07.2019 г. за статута и професионалното развитие на учителите, директорите и другите педагогически специалисти, придобита пета или четвърта професионално-квалификационна степен и последната получена оценка от атестирането да е най-малко „отговаря на изискванията“;
(2) Втора степен от кариерното развитие на заместник-директорите, които изпълняват норма за преподавателска работа се присъжда при не по-малко от 10 години учителски стаж, не по-малко от задължителните за периода на атестиране квалификационни кредити, придобита пета или четвърта професионално-квалификационна степен и последната получена оценка от атестирането да е най-малко „отговаря на изискванията“;
(3) На лица по ал. 1 и 2, които за периода на атестиране имат не по-малко от задължителния брой квалификационни кредити по чл. 49, ал. 5 от Наредба №15/22.07.2019 г. за статута и професионалното развитие на учителите, директорите и другите педагогически специалисти, придобита трета, втора или първа професионално-квалификационна степен, получена оценка не по-ниска от оценката „надминава изискванията“ при последното атестиране, може да бъде присъдена втора степен, независимо от учителския стаж.
Чл. 166. (1)Първа степен от кариерното развитие на педагогическите специалисти по чл. 73, ал. 1 и 2 се присъжда на лица със завършено висше образование на образователно- квалификационна степен „магистър“, съответната за заемане на длъжността професионална квалификация, не по-малко от задължителния за периода на атестиране брой квалификационни кредити по чл. 49, ал. 5 от Наредба №12/01.09.2016 г. за статута и професионалното развитие на учителите, директорите и другите педагогически специалисти, придобита втора или първа професионално- квалификационна степен и получена оценка „изключително изпълнение“ от последното атестиране.
(2) На педагогическите специалисти по чл. 73 и чл.74 от Наредба №12/01.09.2016 г. за статута и професионалното развитие на учителите, директорите и другите педагогически специалисти, на които са присъдени втора или първа степен, изпълняват и задължения, свързани с:
1. оказване на методическа или организационна подкрепа в случаите по чл. 228, ал. 6 и 9 от Закона за предучилищното и училищното образование на лица, които заемат съответната длъжност;
2. участие в разработването на проекти на нормативни документи, на учебни програми и др.
3. участие в разработване на образователни стратегии на общинско, регионално и на национално ниво.
Чл. 167. (1) Втора или първа степен се присъжда по заявено желание на педагогическия специалист до работодателя, като към заявлението се прилагат и документи, удостоверяващи изпълнението на изискванията.
(2) Втора или първа степен се присъжда със заповед на работодателя, ако са изпълнени съответните изисквания по чл. 73, чл. 74, ал. 1 и ал. 2.


РАЗДЕЛ XІI
АТЕСТИРАНЕ

Чл. 168. Атестиране на дейността на педагогическите специалисти
 (1) Атестирането е процес на оценяване на съответствието на дейността на учителите, директорите и другите педагогически специалисти с професионалния им профил, с изискванията за изпълнение на длъжността и със стратегията за развитие на училището, а за директорите – и на управленската им компетентност.
(2) Професионалният профил и постигнатите резултати в обучението на учениците са основа за подпомагане на самооценката и за атестирането на педагогическите специалисти.
(3) Процесът на атестиране се основава на принципите на законност, обективност, справедливост и прозрачност.
(4) Целите на процеса на атестиране са:
1. установяване на постигнатите от педагогическите специалисти резултати от дейността им;
2. повишаване качеството на образованието на учениците;
3. мотивиране на педагогическите специалисти за професионално усъвършенстване чрез повишаване на квалификацията;
4. установяване на потребността от методическа и организационна подкрепа на педагогическия специалист и осигуряване на наставник или наставници.
(5) Получените оценки от атестирането служат за:
1. кариерно развитие;
2. поощряване на педагогическите специалисти, получили най-високите оценки при атестирането, с отличия и награди;
3. насочване за повишаване на квалификацията на педагогическите специалисти с цел актуализиране, допълване или разширяване на професионалната им компетентност;
4. осигуряване на методическа и/или организационна подкрепа и осигуряване на наставник или наставници.
(6) В процеса на атестиране професионалното портфолио подпомага самооценяването на педагогическия специалист, както и неговото оценяване от атестационната комисия.
Чл. 169. (1) Учителите, директорите и другите педагогически специалисти се атестират на всеки 4 години.
(2) Всяка година в периода октомври – ноември в училищата започва процедура по атестиране на педагогическите специалисти, чийто период на атестиране по ал. 1 изтича в съответната календарна година.
(3) Дейностите по атестирането се извършва по график, съгласуван с началника на регионалното управление на образованието и утвърден от работодателя.
Чл. 170. (1) Периодът за атестиране по чл. 166, ал. 1 се удължава с периода на отсъствието на педагогическия специалист при отсъствие от работа поради:
1. болест повече от една календарна година, установено със съответните медицински документи;
2. ползване на отпуск по чл. 163, 164, 165 и 167 от Кодекса на труда;
3. ползване на неплатен отпуск повече от една календарна година.
(2) При промяна на местоработата, учител, директор или друг педагогически специалист, атестиран за период от 4 години преди промяната, се атестира след 4 години в образователната институция, в която започва работа при нов работодател.
(3) Когато педагогическият специалист в периода по чл. 166, ал. 1 е преназначен на друга длъжност в същата институция, атестирането се извършва за длъжността, на която е работил по-дълго.
(4) Когато в периода по чл. 166, ал. 1 педагогическият специалист бъде назначен на същата длъжност в друго училище, център за подкрепа за личностно развитие или регионален център за подкрепа на процеса на приобщаващото образование, атестирането му се извършва от приемащата институция, ако има действително отработени не по-малко от две години в нея.
(5) Когато в периода по чл. 166, ал. 1 педагогическият специалист бъде назначен на същата длъжност в друго училище, център за подкрепа за личностно развитие или регионален център за подкрепа на процеса на приобщаващото образование, и в края на периода по 166, ал. 1 няма действително отработени повече от две години в приемащата институция, периодът на атестирането му се удължава и лицето се атестира след 4 години от назначаването.
(6) Когато в периода по 166, ал. 1 педагогическият специалист бъде назначен на друга длъжност в друго училище, център за подкрепа за личностно развитие или регионален център за подкрепа на процеса на приобщаващото образование, и в края на периода по чл. 166, ал. 1, периодът на атестирането му се удължава и лицето се атестира след 4 години от назначаването на новата длъжност.
(7) Атестирането на учител, възпитател или на друг педагогически специалист, който работи на основно трудово правоотношение с по-малко от половината от минималната задължителна норма преподавателска работа в училище, център за подкрепа за личностно развитие или регионален център за подкрепа на процеса на приобщаващото образование и е сключил трудов договор за допълнителен труд в друго училище, център за подкрепа за личностно развитие или регионален център за подкрепа на процеса на приобщаващото образование, се осъществява от атестационна комисия, определена от работодателя, с който е основното му трудово правоотношение. В този случай в състава на атестационната комисия, се включва и представител, определен със заповед на работодателя, с който педагогическият специалист е сключил трудов договор за допълнителен труд.
Чл. 171. (1) Атестирането на учителите и другите педагогическите специалисти се извършва от атестационна комисия, определена от работодателя, съгласувано с педагогическия съвет. Атестационната комисия се състои от нечетен брой членове, като съставът ù е не по-голям от 5 лица и включва:
1. педагогически специалисти – представители на работодателя на образователната институция, в която атестираното лице работи по основно трудово правоотношение, единият от който е председател на комисията;
2. един представител на регионалното управление на образованието, определен от началника му;
3. поне един представител на педагогическия съвет, определен с негово решение;
4. резервни членове за всеки от представителите.
(2) По изключение от ал. 2 за училище или център за подкрепа за личностно развитие с обща численост от двама педагогически специалисти, в състава на атестационната комисия се включват председател - представител на работодателя, който може да бъде и директорът, един представител на финансиращия орган и един представител от регионалното управление на образованието, определен от началника му;
(3) За случаите по чл. 78, ал. 6 от ДОС – и един представител на работодателя на образователната институция, с който педагогическият специалист е сключил трудов договор за допълнителен труд при друг работодател.
(4) При атестирането на член на атестационната комисия съставът й се променя, като атестираното лице се заменя с резервен член от комисията – представител на институцията, определен от педагогическия съвет. 
Чл. 172. (1) Атестирането на директорите на институции в системата на училищното образование се извършва от комисия, определена от работодателя. Броят на членовете на атестационната комисия е нечетен, в състав до 7 лица и включва:
1. представители на работодателя, единият от които е председател;
2. един представител на финансиращия орган в случай, когато той е различен от работодателя;
3. поне един педагогически специалист представител на образователната институция, определен от педагогическия съвет;
4. един представител на регионалното управление на образованието, определен от началника в случай, когато той е различен от работодателя;
5. един родител от Обществения съвет към образователната институция;
6. резервни членове за всеки от представителите по т. 1-5.
(2) В състава на атестационната комисия по ал. 1, по преценка на работодателя, може да се включи един представител на предприятие, с което партнира училище, което организира и провежда обучение за придобиване на професионална квалификация.
Чл. 173. (1) Атестирането на директорите се извършва от комисия, определена от работодателя, съгласувано с педагогическия съвет. 
Атестационната комисия се състои от нечетен брой членове и
включва:
1. представители на работодателя, единият от които е председател;
2.  един представител на финансиращия орган в случай, когато той е различен от работодателя;
3.  поне един педагогически специалист – представител на институцията, определен от педагогическия
съвет;
4. един представител на регионалното управление на образованието, определен от началника на
регионалното управление на образованието, в случай, когато той е различен от работодателя;
5. един родител от обществения съвет;
6. резервни членове за всеки от представителите по т. 1 – 5.
(2) В състава на атестационната комисия по ал. 1 по преценка на работодателя може да се включи един представител на предприятие, с което партнира училището, което организира и провежда обучение за придобиване на професионална квалификация.
Чл. 174. (1) Съставът на атестационната комисия по чл. 79, ал. 1 и чл. 80 от Наредба 12/01.09.2016г. с нейния председател, резервните членове и техническия секретар, графикът за дейността й, задълженията на членовете й,
приложимите към съответната длъжност атестационни карти се определят със заповед на работодателя съгласувано с педагогическия съвет.
(2) Не се определят за членове на атестационна комисия лица, които са свързани лица по смисъла на §1, т. 15 от допълнителните разпоредби на Закона за противодействие на корупцията и за отнемане нанезаконно придобитото имущество.
(3) Обстоятелствата по ал. 2 се удостоверяват с писмена декларация по образец от лицата по чл. 79, ал. 2, 3, 4 и 5 и чл. 80 от Наредба 12/01.09.2016г. (приложение № 19). 
Чл. 175. (1) Оценката от атестирането се отразява в атестационна карта по образец, както следва:
1. за учител – приложение № 20;
2. за възпитател – приложение № 21;
3. за рехабилитатор на слуха и говора, треньор по вид спорт, корепетитор, хореограф, логопед, ръководител на направление "Информационни и комуникационни технологии" – приложение № 22;
4. за директор на институция – приложение № 23;
5. за заместник-директор на институция – приложение № 24;
6. за психолог и педагогически съветник – приложение № 25.
(2) Достигнатата степен на изпълнение на критериите по областите на професионална компетентност се измерва в точки от членовете на атестационната комисия и е:
1. 1 точка – в случаите, когато професионални знания и умения на оценяваното лице имат
необходимост от подобрение;
2. 1,5 точки – в случаите, когато оценяваното лице има необходимите компетентности, съответства на професионалния му профил, които позволяват да изпълнява изискванията за заеманата длъжност, и когато децата или учениците постигат очакваните резултати от обучението по учебния предмет/образователното направление или от дейността;
3. 2 точки – в случаите, когато дейността на оценяваното лице надвишава изискванията за изпълнението на длъжността, резултатите от обучението на децата или на учениците надвишават очакваните и притежаваните професионални компетентности позволяват ефективно изпълнение на длъжността.
(3) Оценката от процеса на самооценка на атестираното лице е общ брой точки по критериите от областите на професионалната компетентност с точност до 0,1.
(4) Оценката на атестационната комисия по всеки критерий е средноаритметична величина от броя 30 точки на всички членове с точност до 0,1.
(5) Общата оценка на атестационната комисия е средноаритметична величина от оценките на членовете й по всички критерии, изчислени по реда на ал. 4, с точност до 0,1.
(6) Окончателният резултат в атестационната карта на всеки учител, директор или друг
педагогически специалист се изчислява по формулата с точност до 0,01:
ОР = 0,25СО + 0,75ОАК, в която:
1. ОР е окончателният резултат;
2. СО – самооценката на педагогически специалист по ал. 3;
3. ОАК – оценката на атестационната комисия по ал. 5.
(7) Атестационната комисия определя крайната оценка от процеса на атестиране по следната скала:
1. "изключително изпълнение" при окончателен резултат от 45 до 50 точки – поставя се, когато едновременно са показани компетентности, надвишаващи определените в професионалния профил, изпълнени са всички критерии от областите на професионална компетентност, изпълнението на дейността в значителна степен допринася за напредъка на децата и учениците, за постигане на планираните в стратегията за развитие на детската градина или училището цели и задачи и за укрепване авторитета на
институцията, установено е пълно съответствие на дейността с изискванията за изпълнение на длъжността и постигнатите резултати са над очакваните, има допълнително изпълнени задачи;
2. "надвишава изискванията" при окончателен резултат от 40 до 44,99 точки – поставя се, когато едновременно са установени знания и умения, които в преобладаващата част надвишават определените в професионалния профил, изпълнени са критериите от областите на професионална компетентност, като по отделни критерии са постигнати по-високи резултати, налице е съответствие на дейността с изискванията за изпълнение на длъжността и резултатите допринасят за постигане на планираните в стратегията за
развитие на детската градина или училището цели и задачи;
3. "отговаря на изискванията" при окончателен резултат от 35 до 39,99 точки – поставя се, когато показаните знания и умения съответстват на професионалния профил, изпълнени са критериите от областите на професионална компетентност, изпълнението на дейността съответства на изискванията за изпълнение на длъжността и постигнатите резултати допринасят за постигане на поставените в стратегията за развитие на детската градина или училището цели и задачи; ако има неизпълнени задачи, неизпълнението им е предизвикано от независещи от лицето обстоятелства;
4. "отговаря частично на изискванията" при окончателен резултат от 30 до 34,99 точки – поставя се, когато по-голямата част от показаните знания и умения съответстват на професионалния профил, а за останалите е необходима допълнителна квалификация и подкрепа, през периода на атестиране са изпълнени някои критерии от областите на професионална компетентност, изпълнението на дейностите в малка степен допринася за постигане на поставените в стратегията за развитие на детската градина или училището цели и задачи и отговаря частично на изискванията за изпълнение на длъжността;
5. "съответства в минимална степен на изискванията" при окончателен резултат от 25 до 29,99 точки – поставя се, когато показаните знания и умения в минимална степен съответстват на професионалния профил и е необходима допълнителна квалификация и методическа и организационна подкрепа, изпълнени са по-малко от половината от критериите по областите на професионална компетентност през периода на атестиране, изпълнението на дейността в минимална степен съответства на изискванията за изпълнение на длъжността по причини, зависещи от лицето, резултатите от дейността не допринасят за постигане на поставените в стратегията за развитие на детската градина или училището цели и задачи; не е налице стремеж към усъвършенстване, мотивация за повишаване на квалификацията и подобряване на резултатите от работата. 
Чл. 176. (1)Процесът на атестиране започва с представянето на заседание на педагогическия съвет на атестационната комисия, атестационната карта, скалата за оценяване, началната дата и организацията за провеждането на процеса на атестиране, графика на дейностите и за работа на атестационната комисия, в т.ч. и времето за самооценка на педагогическия специалист, което не може да надвишава 10 работни дни.
(2) Самооценката по ал. 1 се прави от лицето в атестационната карта, която след попълването й се предава на техническия секретар на атестационната комисия. Оценяваният учител, директор или друг педагогически специалист доказва постигнатите резултати за периода на атестиране с документи, сертификати и материали от професионалното си портфолио.
Чл. 177. (1) В процеса на атестирането атестационната комисия използва документи, сертификати и материали от професионалното портфолио на съответния педагогически специалист, които доказват:
1. постигнатите резултати от напредъка на децата или на учениците, които обучава, подпомага, консултира;
2. наличието на грамоти и награди от участие в конкурси, състезания, олимпиади и други на децатаили учениците и лични, включително свидетелства на родителите, на други учители, на учениците за
успешното учене и участие в живота на класа и на училището, на децата и учениците в риск, със специални образователни потребности и/или с хронични заболявания;
3. професионалните изяви, професионалното усъвършенстване и кариерното израстване и др.
(2) В процеса на атестирането на учители и други педагогически специалисти атестационната комисия може да използва и протоколи от заседания на педагогическия съвет и от контролната дейност, осъществена от съответното регионално управление на образованието, от заместник-директор и от директора на институцията.
(3) В процеса на атестирането на директори съответната атестационна комисия може да използва резултатите от самооценяването на институцията като част от процеса на управление на качеството в детските градини и училищата, протоколи от контролната дейност, осъществена от работодателя на атестираното лице, от финансиращия орган, в случаите, когато е различен от работодателя, от регионалното управление на образованието, както и оценки и насоки в резултат на инспектиране,
проведено от Националния инспекторат по образованието. 
Чл. 178. (1) След изтичането на срока по чл. 83, ал. 1 от Наредба12/01.09.2016г.техническият секретар на атестационната комисия предава на председателя атестационните карти и копия от тях за всеки член на комисията.
(2) Председателят на атестационната комисия изисква от атестирания документи по чл. 84, ал. 1 от Наредба 12/01.09.2016г., а от работодателя – по чл. 84, ал. 2 и 3 от Наредба 12/01.09.2016г., и ги предоставя на членовете на комисията.
(3) Председателят на атестационната комисия в двудневен срок от получаването на документите по ал. 1 и 2 насрочва заседание.
(4) На заседанието членовете на атестационната комисия обсъждат представените документи по чл. 84.
Всеки член от комисията самостоятелно и независимо от останалите членове оценява педагогическия специалист, като по всеки критерий вписва своята оценка в точки в копието на атестационната карта на оценяваното лице, сумира общия брой точки и връща копието на техническия секретар.
(5) Техническият секретар вписва в атестационната карта на всяко атестирано лице:
1. оценката на атестационната комисия по всеки критерий, изчислена по реда на чл. 82, ал. 4 и 5 от Наредба 12/01.09.2016г. ;
2. окончателния резултат от атестирането, изчислен по реда на чл. 82, ал. 6 от Наредба 12/01.09.2016г. ;
3. крайната оценка по скалата, определена в чл. 82, ал. 7 от Наредба 12/01.09.2016г. .
(6) Крайната оценка, вписана в атестационната карта на атестирания педагогически специалист, се
удостоверява с подпис на всеки член на атестационната комисия 
Чл. 179. (1) Атестираният педагогически специалист се запознава със съдържанието на атестационната карта и с крайната оценка, което удостоверява с подписа си.
(2) Председателят на атестационната комисия предава подписаните атестационни карти на работодателя след изтичането на срока за възражение, който е 5 работни дни от подписването на атестационната карта от атестираното лице. Запознаването с крайната оценка работодателят удостоверява с подписа си върху атестационната карта. Работодателят може да потвърди крайната оценка или да я промени с една степен с мотивирано писмено становище. Атестираното лице се запознава с крайната
оценка в атестационната карта, което удостоверява с подписа си.
(3)В случай че атестираният педагогически специалист не е съгласен с крайната оценка, може в срок до 5 работни дни от датата, на която е подписал атестационната карта, да подаде писмено възражение до работодателя, в което да посочи мотивите за несъгласието си с оценката.
(4) Работодателят се запознава с атестационната карта и възражението на атестирания учител, директор или друг педагогически специалист и в срок 5 работни дни от датата на получаване на възражението е длъжен да се произнесе.
(5) Работодателят може да потвърди крайната оценка на атестационната комисия или да я повиши с една степен.
(6) Оценката на работодателя е окончателна, вписва се в атестационната карта с аргументацията и се подписва от него. Атестационната карта се предоставя на членовете на атестационната комисия за запознаване с решението по възражението, както и на атестирания педагогически специалист, който също
задължително я подписва.
(7) След приключването на процеса на атестиране председателят на атестационната комисия предава на работодателя атестационните карти и обобщена информация от крайните оценки.
(8) Атестационните карти се съхраняват в трудовото дело на всеки учител, директор или друг педагогически специалист.
Чл. 180. (1)След получаването на информацията по чл. 87, ал. 5 от Наредба 12/01.09.2016г. работодателят заедно с атестационната комисия:
1. подготвя анализ на причините, довели до оценките по чл. 82, ал. 7, т. 4 и 5 от Наредба 12/01.09.2016г. ;
2. изработва план за методическо и организационно подпомагане на съответния педагогически специалист;
3. определя наставник или наставници, които да осъществят методическа и организационна подкрепа.
(2) В случаите по ал. 1 работодателят предлага за обсъждане на педагогическия съвет теми за включване в плана за квалификация на институцията по чл. 44, ал. 5 от Наредба 12/01.09.2016г. за предстоящата учебна година.
(3) В случаите по чл. 82, ал. 7, т. 5 повторно атестиране на лицето се извършва една година след предприемане на мерките по ал. 1, т. 1, 2 и 3.
(4) Ако при атестирането по ал. 3 отново е получена най-ниска оценка, лицето се освобождава от длъжност при условията на чл. 328, ал. 1, т. 5 от Кодекса на труда.




ГЛАВА ПЕТА

ОРГАНИ В УЧИЛИЩЕТО

РАЗДЕЛ І
ДИРЕКТОР

Чл. 181. (1) Орган за управление и контрол на училището е директорът. 
(2) Директорът по ал. 1 управлява и представлява съответната институция. 
Чл. 182. Директорът на училището организира и контролира цялостната дейност на институцията в съответствие с правомощията, определени с държавния образователен стандарт за статута и професионалното развитие на учителите, директорите и другите педагогически специалисти.  
Чл. 183. В изпълнение на своите правомощия директорът издава заповеди. 
Чл. 184. При управлението и контрола на учебната дейност директорът може да се подпомага от двама заместник-директори. 
Чл. 185.  При отсъствие на директора на училището за срок, по-малък от 60 календарни дни, той се замества от определен със заповед за всеки конкретен случай заместник-директор, а при невъзможност – от определен със заповед педагогически специалист от институцията. Заповедта се издава от директора.
Чл. 186. (1) Директорът на училището ръководи образователния процес в институцията в съответствие с държавната политика в областта на образованието и планира, организира, координира, контролира и отговаря за цялостната административно-управленска и финансова дейност в институцията.
 (2) Директорът, като орган на управление, изпълнява своите функции като:
1. организира, контролира и отговаря за дейностите свързани с обучение, възпитание
и социализация в институцията;
2. отговаря за спазването и прилагането на държавните образователни стандарти;
3. утвърждава Списък-образец на институцията след съгласуване с началника на регионалното управление на образованието – за институциите, прилагащи системата на делегиран бюджет за училища или предлага за утвърждаване от началника на регионалното управление на образованието след съгласуване с първостепенния разпоредител с бюджет – за институциите, които не прилагат системата на делегиран бюджет;
4. организира и ръководи процеса на самооценяване на училището чрез изготвяне на вътрешна оценка на качеството на предоставяното образование с оглед внасянето на подобрения в работата на институцията;
5. определя училищния план-прием и предлага за съгласуване и утвърждаване държавния и допълнителния план-прием;
6. контролира дейности, свързани със задържането на учениците от институцията, подлежащи на задължително обучение и с организирането и изпълнението на приема;
7. подписва документите за преместване на учениците, за задължително предучилищно образование, за завършен клас, за степен на образование, за професионална квалификация;
8. съхранява училищния печат и печата с държавния герб;
9. изготвя длъжностно разписание на персонала и утвърждава поименно разписание на длъжностите;
10. сключва, изменя и прекратява трудови договори с педагогическите специалисти и с непедагогическия персонал в институцията в съответствие с Кодекса на труда. Обявява свободните работни места в бюрото по труда и в регионалното управление на образованието в тридневен срок от овакантяването им;
11. организира ефективното управление на персонала като създава условия за повишаването на професионалната му квалификация и за кариерно развитие на педагогическите специалисти;
12. организира атестирането на педагогическите специалисти и при необходимост организира изработването на план за методическа и организационна подкрепа;
13. отговаря за законосъобразното, целесъобразно, икономично и прозрачно разпореждане с бюджетните средства, за което се отчита пред финансиращия орган, информира педагогическия съвет, социалните партньори и обществения съвет;
14. контролира и отговаря за правилното попълване и съхраняване на документите;
15. съдейства на компетентните контролни органи при извършване на проверки и организира и контролира изпълнението на препоръките и предписанията им;
16. поощрява и награждава ученици, учители и други педагогически специалисти и непедагогическия персонал за постиженията и изявите им;
17. налага санкции на ученици, учители и други педагогически специалисти и непедагогическия персонал;
18. отговаря за осигуряването на здравословна, безопасна и благоприятна среда за обучение, възпитание и труд;
19. отговаря за опазването и обогатяването на материално-техническата база на институцията като създава подходяща организация с цел ефективно изпълнение на задълженията;
20. осъществява взаимодействие с родители и представители на организации и общности;
21. координира взаимодействието със социалните партньори и заинтересовани страни;
22. представлява институцията пред органи, институции, организации и лица и сключва договори с юридически и физически лица по предмета на дейност в съответствие с предоставените му правомощия;
23. съдейства на компетентните органи за установяване на нарушения по чл. 347 от Закона за предучилищното и училищно образование.
(3) Директорът е председател на педагогическия съвет и осигурява изпълнение на решенията му.
(4) Със своя заповед директорът може да делегира правомощия на заместник- директорите, в определените в нормативен акт случаи.




РАЗДЕЛ ІІ
ПЕДАГОГИЧЕСКИ СЪВЕТ

Чл. 187. (1) Педагогическият съвет в училището: 
1. приема стратегия за развитие на училището за следващите 4 години с приложени към нея план за действие и финансиране; 
2. приема правилник за дейността на училището; 
3. приема училищния учебен план; 
4. приема формите на обучение; 
5. приема годишния план за дейността на училището; 
6. приема учебни планове за индивидуална форма на обучение; 
7. приема мерки за повишаване качеството на образованието; 
8. приема програма за превенция на ранното напускане на училище; 
9. приема програма за предоставяне на равни възможности и за приобщаване на учениците от уязвими групи; 
10. приема програма и планове за гражданско, здравно, екологично и интеркултурно образование;
11. приема програма за усвояване на книжовния български език;
12. приема механизъм и план за противодействие на училищния тормоз;
13. предлага на директора разкриване на занимания по интереси; 
14. прави предложения на директора за награждаване на ученици и за налагане на съответните санкции в предвидените в този закон случаи; 
15. определя училищни символи и ритуали и други отличителни знаци; 
16. определя ученически униформи; 
17. участва със свои представители в създаването и приемането на етичен кодекс на училищната общност; 
18. запознава се с бюджета на училището, както и с отчетите за неговото изпълнение; 
19. периодично, най-малко три пъти през една учебна година, проследява иобсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати; 
20. упражнява други правомощия, определени с нормативен акт. 
(2) Документите по ал. 1, т. 1 – 5 и т. 7 – 9 се публикуват на интернет страницата на училището. 



РАЗДЕЛ ІІІ
ОБЩЕСТВЕН СЪВЕТ

Чл. 188. Обществен съвет се създава към ПГ по туризъм „Иван Вазов“, гр. Несебър, к.к. Слънчев бряг. 
Чл. 189. (1) Общественият съвет се състои от нечетен брой членове и включва един представител на финансиращия орган и най-малко трима представители на родителите на ученици от съответната институция, а за училищата, които извършват обучение за придобиване на професионална квалификация - и представител на работодателите.
(2) Представителят на финансиращия орган се определя от кмета на общината или от съответния министър – първостепенен разпоредител с бюджет.
(3) Представителите на родителите за излъчват на събрание на родителите.
(4) За представители на родителите могат да бъдат избирани:
1. родители на ученици от училището;
2. професионално доказани личности от различни области на обществения живот, изявени общественици, спомоществователи, бивши възпитаници, които не са родители на ученици от училището.
 (5) Съставът на обществения съвет включва и резервни членове на представителите по ал. 1.
(6) Участието на членовете в обществения съвет е на доброволни начала и е безвъзмездно.
Чл. 190. (1) Не може да бъде член на обществения съвет лице, което е:
1.осъждано за умишлено престъпление от общ характер независимо от реабилитацията;
2. член на настоятелството на училището;
3. в трудово или облигационно правоотношение с училището, изпълнител или в трудово правоотношение с изпълнител по договор, възложител, по който е училището или първостепенният разпоредител с бюджета.
(2) Членовете на обществения съвет попълват декларация, с която удостоверяват липсата на обстоятелствата по ал. 1.
Чл. 191.Броят на членовете на обществения съвет е от 5 лица:
-Трима представители на родители на ученици от училището;
      -Представител на финансиращия орган;
-Представител на работодателите.
Чл. 192. (1)  Представителите на родителите в училището се избират на два етапа:
1. първи етап – срещи на родителите на всяка група/паралелка, на които се канят родителите на всеки ученик и се избират:
а) по двама представители от група/паралелка - 
2. втори етап – събрания на родителите, в които участват избраните лица по т. 1.
(2) Събранието и/или срещите на родителите по ал. 1 и 2 се свикват от директора на в подходящо време с цел осигуряване на присъствието на максимален брой родители.
Чл. 193. (1) В събранието и/или срещите на родителите може да участва с право на глас само един родител на ученик.
(2) За член на обществения съвет всеки родител може да номинира себе си, друг родител на ученик в училището. 
Чл. 194. (1) На събранието на родителите се избират и резервни членове, които могат да бъдат само родители на ученици от училището.
(2) Броят на резервните членове не може да е повече от броя на представителите на родителите в обществения съвет.
(3) Поредността на заместване се определя съобразно броя на получените гласове. При равен брой гласове заместването се осъществява по жребий.
(4) Когато основен член отсъства от заседание на обществения съвет на негово място участие взема резервния член съобразно поредността на заместване.
Чл. 195. (1) На събранието и/или срещите на родителите се води протокол от лице, определено от директора. Протоколът се удостоверява с подпис от лицето, определено от директора.
(2) Присъствалите на събранието и/или срещите лица подписват присъствени списъци.
(3) Протоколите и присъствените списъци се регистрират в дневника за входяща кореспонденция на училището.
Чл. 196. За участие в събранието и/или срещите на родителите директорът отправя писмена покана до родителите на всички ученици в училището, която съдържа:
1. дневния ред, датата, часа и мястото за провеждане на събранието/срещата на родителите;
2. информация за мястото и/или интернет страницата, на което са оповестени правомощията на обществения съвет.
Чл. 197. (1) Директорът изпраща поканата чрез класния ръководител на ученика, както и по електронна поща, в срок не по-малък от 15 дни преди датата на провеждането на събранието и/или срещите на родителите.
(2) За събранието и/или срещите на родителите директорът:
1. уведомява родителите на учениците чрез бележника за кореспонденция/ ученическата книжка;
2. поставя съобщение на видно място в сградата на училището;
3. публикува съобщение на интернет страницата на училището;
4. използва други подходящи начини за уведомяване на родителите.
Чл. 198. (1) В срок не по-малко от 20 дни преди датата на провеждане на събранието на родителите директорът отправя писмено искане до финансиращия орган и до областния управител, в случаите по чл. 4, ал. 5 от ПСУДОС, за определяне на представител и на резервен член.
(2) Финансиращият орган, съответно областния управител, уведомява директора за определените членове в срок до 30 дни от получаване на искането по ал. 1.
Чл. 199. (1) Поименният състав на обществения съвет се определя със заповед на директора въз основа на протокола от проведеното събрание на родителите и на писмените уведомления от финансиращия орган и от областния управител. В заповедта се включват и резервните членове на обществения съвет.
(2) Членовете на обществения съвет се определят за срок до три години.
(3) Едно лице може да участва в състави на обществения съвет не повече от шест години.
(4) В едномесечен срок преди изтичане на срока по ал. 2 директорът организира конституирането на нов състав на обществения съвет.
Чл. 200. (1) Промяна в състава на обществения съвет преди изчитане на срока се прави:
1. при отписване или завършване на ученика, чиито родител е член на обществения съвет;
2. след писмено заявление до директора на училището от представител на родителите;
3. след писмено уведомление от финансиращия орган или от областния управител за промяна на представителя;
4. по инициатива на директора при възникване на някое от обстоятелствата по чл. 5, ал. 1;
5. при неявяване на три заседания на обществения съвет за една учебна година;
6. по решение на събранието на родителите.
(2) При предсрочно прекратяване на правомощията на член на обществения съвет от представителите на родителите, съставът се попълва от резервен член по поредността на заместване за срок до изтичането на срока.
(3) При предсрочно прекратяване на правомощията на представител на финансиращия орган или на работодателите, съставът се попълва от посочения резервен член за срок до изтичането на срока.
(4) При невъзможност съставът на обществения съвет да бъде попълнен с резервен член, директорът организира частично попълване на състава за срок до изтичането на срока.
Чл. 201. (1) Общественият съвет в  училището:
1. одобрява стратегията за развитие на училището и приема ежегодния отчет на директора за изпълнението й;
2. участва в работата на педагогическия съвет при обсъждането на програмите за превенция на ранното напускане на училище и за предоставяне на равни възможности и за приобщаване на учениците от уязвими групи, както и при обсъждане на избора на ученически униформи;
3. предлага политики и мерки за подобряване качеството на образователния процес въз основа на резултатите от самооценката на институцията, външното оценяване – за училищата, и инспектирането на училището;
4. дава становище за разпределението на бюджета по дейности и размера на капиталовите разходи, както и за отчета за изпълнението му – за институциите на делегиран бюджет, които получават средства от държавния бюджет;
5. съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на училището;
6. съгласува училищния учебен план;
7. участва с представител на родителите в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти;
8. съгласува избора от учителите на учебниците и учебните комплекти, които се
предоставят за безвъзмездно ползване на учениците;
9. сигнализира компетентните органи, когато при осъществяване на дейността си констатира нарушения на нормативните актове;
10. дава становище по училищния план-прием;
11. участва с представители в създаването и приемането на етичния кодекс на училищната общност;
12. участва с представители в провеждането на конкурса за заемане на длъжността „директор“ в държавните и общинските училища;
13. участват с представители в заседанията на педагогическия съвет с право на съвещателен глас.
(2) Общественият съвет дава становища по други въпроси по искане на директора, педагогическия съвет, регионалното управление на образованието или Министерството на образованието и науката.
(3) При неодобрение от обществения съвет на актовете по ал. 1, т. 1 и т. 6 те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение.
(4) В срок до 31 март на текущата година директорът представя на обществения съвет проекта на бюджет на училището за становище.
(5) Към проекта на бюджет по ал. 4 директорът на институция, прилагаща система на делегиран бюджет, прилага обяснителна записка с информация за:
1. очакваните приходи и разходи по видове;
2. параметрите, въз основа на които са формирани разходите за персонал – численост, размер на възнагражденията, другите плащания за персонал, осигурителни вноски;
3. списък на капиталовите разходи;
4. разпределение на бюджета по дейности;
5. основните ограничения при формирането на бюджета;
6. размера на целевите средства по видове;
7. размера на установеното към края на предходната година превишение на постъпленията над плащанията по бюджета на училището;
8. размера на собствените приходи и остатък от предходни години – за институциите, прилагащи система на делегиран бюджет.
(6) Директорът е длъжен да представи мотивиран отговор по всяко конкретно предложение, съдържащо се в становището по ал. 4, в случай че съответното предложение не е прието и намерило отражение в проекта на бюджет.
Чл. 202. (1) Общественият съвет изготвя отчет за своята дейност за предходната учебна година, който се:
1. поставя на мястото за обявления в сградата на училището;
2. публикува на интернет страницата на училището.
(2) Общественият съвет използва и други подходящи начини за информиране на родителите за работата му и за взетите решения.
Чл. 203. (1) На първото заседание общественият съвет избира от състава си председател с обикновено мнозинство с явно гласуване.
(2) Председателят:
1. представлява обществения съвет и организира и ръководи дейността му;
2. свиква, насрочва, определя дневния ред и ръководи заседанията на обществения съвет;
3. удостоверява с подпис протоколите от заседанията на обществения съвет.
Чл. 204. (1) Общественият съвет се свиква на заседание най-малко 4 пъти годишно, като задължително провежда заседание до два месеца след началото на учебната година.
(2) Една трета от членовете на обществения съвет може да прави искане до председателя за свикване на заседание.
(3) При необходимост директорът може да отправи искане до председателя на обществения съвет за свикването му.
Чл. 205. (1) Заседанията на обществения съвет се свикват с изпращане на покана от председателя до всеки член, както и до други лица, имащи право да присъстват. Поканата съдържа дневния ред, датата, часа и мястото за провеждане на заседание. Към поканата се изпращат и всички необходими материали по дневния ред.
(2) Поканата се поставя на мястото за обявление в сградата училището и/или на интернет страницата на съответната институция най-малко 10 дни преди деня на заседанието. Към поканата се посочва и мястото, на което заинтересованите лица могат да се запознаят с материалите по дневния ред.
Чл. 206. (1) Членовете на обществения съвет или резервните членове потвърждават пред председателя участието си в предстоящото заседание.
(2) Всеки член на обществения съвет може да внесе писмено становище по всяка точка от дневния ред, което се регистрира в дневника за входяща кореспонденция на училището.
Чл. 207. (1) Заседанието се счита за редовно, ако на него присъстват повече от половината от членовете на обществения съвет.
(2) Всеки член на обществения съвет може да прави предложение за включване на точки в дневния ред непосредствено преди неговото гласуване.
(3) Решенията на обществения съвет се вземат с обикновено мнозинство от присъстващите на заседанието членове.
Чл. 208. (1) С право на съвещателен глас в заседанията на обществения съвет към училищата участват поне трима представители на ученическото самоуправление и представител на настоятелството. Директорът на училището съответно председателят на настоятелството писмено уведомява председателя на обществения съвет за определените представители..
(2) В заседанията на обществения съвет могат да бъдат канени и служители на училището, на регионалното управление на образованието, експерти, както и представители на работодателите, на синдикатите, на юридическите лица с нестопанска цел и други заинтересовани.
Чл. 209. Директорът на училището има право да присъства на заседанията на обществения съвет и да изразява становище по разглежданите въпроси.
Чл. 210. (1) За всяко заседание на обществения съвет се съставя протокол и присъствен списък. Списъкът се подписва от присъстващите лица. Протоколът се номерира, съобразно поредността на провеждането и се подписва от председателя и от лицето, което го е съставило.
(2) В срок до 3 дни от провеждане на заседанието протоколът се регистрира в дневника за входяща кореспонденция на училището.
Чл. 211. (1) Кореспонденцията и документите за дейността на обществения съвет се съхранява в училището на място, определено от директора.
(2) Административното и техническо подпомагане на обществения съвет се извършва от длъжностно лице от училището, определено от директора.
(3) Общественият съвет осъществява своята дейност без допълнителен персонал и издръжка.
Чл. 212. (1) За изпълнението на правомощията на обществения съвет директорът е длъжен да осигурява изчерпателна, актуална, разбираема и вярна информация, както и всички сведения и документи, необходими за дейността му.
(2) Директорът представя на обществения съвет тримесечни отчети за изпълнението на бюджета на училището.







РАЗДЕЛ ІV
УЧЕНИЧЕСКО САМОУПРАВЛЕНИЕ

Чл. 213. (1) В училището се създава ученическо самоуправление на ниво паралелка и на ниво училище.
(2) Всяка паралелка от VIII до ХІІ клас си избира до 3 членове за ученическото самоуправление и по 1 представител за ученическото самоуправление на училището.
(3) Представителите на паралелките на свое заседание си избират председател на ученическото самоуправление на училището.
(4) Съставът на ученическото самоуправление се утвърждава със заповед на директора на училището.
Чл. 214. Ученическото самоуправление на училището работи по план, приет на свое заседание и утвърден от директора на училището
Чл. 215. Представители на ученическото самоуправление:
1. Участват в работата на педагогическия съвет;
2. Участват в работата на обществения съвет;
3. Правят предложения до директора и класните ръководители за работата на
училището и за образователния процес.
4. Организират дни на ученическо самоуправление в училището.


РАЗДЕЛ V
ЕТИЧЕН КОДЕКС

Чл. 216. (1) Училището има етичен кодекс на училищната общност, който се приема от представители на педагогическия съвет, обществения съвет, настоятелството и на ученическото самоуправление. 
(2) Етичният кодекс се изготвя по достъпен и разбираем за учениците начин и се поставя на видно място в училищната сграда. 
(3) Етичният кодекс се публикува на интернет страницата на училището.
		

РАЗДЕЛ VІ
ЗАДЪЛЖИТЕЛНА ДОКУМЕНТАЦИЯ В УЧИЛИЩЕ

Чл. 217. (1) Задължителната документация в ПГ по туризъм „Иван Вазов“, гр. Несебър, к.к. Слънчев бряг и срокът за нейното съхранение се определя от Наредба № 8/11.08. 2016 г. за информацията и документите
(2) В училището се води следната документация:
1. Книга за протоколите от заседанията на педагогическия съвет 
2. Книга за регистриране заповедите на директора – електронна
3. Книга за контролната дейност на директора / заместник- директора 
4. Книга за регистриране на проверките на контролните органи на МОН
5. Дневник за входяща кореспонденция 
6. Дневник за изходяща кореспонденция 
7. Книга за регистриране на дарения 
8. Свидетелство за дарение 
9. Летописна книга 
10. Книга за санитарното състояние 
11. Дневник за група /СИП, ДП /ФУЧ//-електронен
12. Дневник за VIII – XII клас – електронен
13. Протокол за допускане до изпити
14. Протокол за дежурство при провеждане на писмен изпит 
15. Протокол за резултата от писмен, устен или практически изпит;
16. Удостоверение за преместване;
17. Удостоверение за завършен клас
18. Регистрационна книга за издадените документи за завършена степен на образование и за придобита професионална квалификация 
19. Регистрационна книга на издадените дубликати на документи за завършена степен на образование и за придобита професионална квалификация
20. Сведение за организацията и дейността в училището за учебната година (Списък -образец № 1)
21. Регистрационна книга за издадените удостоверения
22. Регистрационна книга за издадените дубликати на удостоверения
23. Дневник за регистриране случаи на тормоз
 (3) Директорът на училището със заповед определя реда и начина на водене, съхраняване и предаване в архив на документите.
(4) Всички документи могат да се попълват на ръка със син химикал. Не се допуска изтриване или коригиране с коректор на фабрично отпечатани или вписани с химикал текстове и цифри  т.е. поправката се извършва със син химикал.
(5) При отстраняване на допусната грешка в документите  длъжностното лице, допуснало грешката, с червен химикал задрасква с една хоризонтална черта сгрешения текст (оценка), като вписва в близост верния текст (оценка), фамилията си и полага подписа си, под който се подписва директорът на институцията и се полага печатът на институцията.
Чл. 218.(1) Събирането, обработката и съхраняването на документите се прилага, в съответствие с Наредба 8/11.08.2016 г. и измение от бр. 42 от 2019 г.
(2) Дневниците, посочени в Приложение 2, които се водят в електроенен вид се разпечатват по реда на ал. 1или се архивират в модул Институции от НЕИСПУО във формат „pdf“, подписани с електроенен подпис на директора и се съхраняват съгласно сроковете, описани в приложението.
Чл. 219. Книгите и дневниците, които не са номерирани фабрично се номерират на ръка със син химикал в горния десен ъгъл на листа.

ГЛАВА ШЕСТА

ФИНАНСИРАНЕ

Чл. 220. (1) Финансирането на дейности в ПГ по туризъм „Иван Вазов“, гр. Несебър, к.к. Слънчев бряг се осъществява със средствата на държавния бюджет чрез Министерство на образованието и науката.
(2) Размерът на средствата по ал. 1 се определя съгласно държавния образователен стандарг за едногодишната издръжка на ученици в училищата.
(3) На базата на делегиран бюджет се осигуряват средства за: заплати, осигурителни вноски, учебници и поддържане на материално-техническата база.
(4) Училището може да реализира приходи в левове и във валута за подпомагане на издръжката и развитието на материално-техническата база в съответствие с нормативните актове.
[bookmark: IT_CHLEN_159_0][bookmark: 373400] Чл. 221. (1) Директорът на ПГ по туризъм „Иван Вазов“, гр. Несебър, к.к. Слънчев бряг разработва проект за бюджет в съответствие с бюджетната процедура и го представя на финансиращия орган. 
[bookmark: IT_CHLEN_160_0][bookmark: 373401][bookmark: X17](2) След приемане на Закона за държавния бюджет, финансиращият орган утвърждава бюджет /бюджетна сметка на второстепенните или от по-ниска степен разпоредители с бюджетни кредити, а директорът осигурява изпълнението му, за което се отчита пред финансиращия орган, обществения съвет и общото събрание.
ГРУПА Б  
СПЕЦИАЛНА ЧАСТ

ГЛАВА І
ПРОПУСКАТЕЛЕН РЕЖИМ В УЧЕБНОТО ЗАВЕДЕНИЕ

Чл. 222. Пропускателният режим на ученици и граждани в учебното заведение се осъществява от охранително звено към община Несебър – дневна и нощна охрана.
(1) Влизането на учениците в сградата на училището става срещу представяне на служителя от дневна охрана на ученическа лична карта със снимка с положен кръгъл печат на лицевата страна и ученическа книжка.
(2) Влизането на външни лица в сградата на училището става срещу представяне на лична карта, служебна карта или друг документ за самоличност. Те осъществяват контакт само чрез служителите, имащи управленски функции или административни такива /директор, зам.директори, гл.счетоводител, канцелария/.
(3) Посещения на външни лица в учебните стаи, зали, кабинети не се разрешават.
(4) Повикване на учители и ученици по време на учебни занятия се разрешава само при неотложни случаи, след вземане на разрешение от директора или негов заместник.



ГЛАВА ІI
ОРГАНИЗИРАН ОТДИХ НА УЧЕНИЦИТЕ И ЕКСКУРЗИИ

Чл. 223. (1) Осъществяването на групов организиран отдих и екскурзии на учениците се организира съгласно действащите нормативни документи.
(2) По време на учебната година в зависимост от темите в учебното съдържание учениците могат организирано да посещават различни културни и научни институции и прояви, както и да участват в различни организирани прояви или изяви, които не са предмет на уреждане в Наредба №10/01.09.2016 г. за организация на дейностите в училищното образование по чл. 79, ал. 5 от Закона за туризма, съобразно личните си
предпочитания и възможности. Екскурзиите не могат да се провеждат в повече от 3 учебни дни в годината.
(3) За провеждане на организираното посещение или проява/изява се изисква информирано съгласие на родителите/настойниците на учениците. Ръководителят на групата ,определен със заповед на Директора уведомява родителите на учениците от мероприятието 10 дни преди тръгване писмено чрез декларация. Декларацията се съхранява от ЗДУПД до края на учебната година. 
(4) За всяка организирана проява, изява или мероприятие, които не са предмет на уреждане в Наредба №10/01.09.2016 г. за организация на дейностите в училищното образование по чл. 79, ал. 5 от Закона за туризма, директорът на училището представя предварителна информация в писмен вид за нейното провеждане на началника на регионалното управление по образованието, която задължително съдържа и информираното съгласие на родителите/настойниците на учениците.
(5) Организираната проява, изява или мероприятие се провежда, ако в 7- дневен срок от представяне на информацията по ал. 3 не е постъпило отрицателно мотивирано писмено становище от началника на РУО.
(6) По време на учебната година в зависимост от темите в учебното съдържание учениците могат организирано да посещават различни културни и научни институции и прояви, както и да участват в различни организирани прояви или изяви на територията на община Несебър, при спазване на следните изисквания:
1. Класният ръководител /учителят/, организиращ проява, изява или мероприятие, входира Докладна записка по образец до директора на училището десет /10/ дни преди датата на организираната проява, изява или мероприятие.
2. Класният ръководител /учителят/ изисква информирано съгласие на родителите/ настойниците на учениците, като прилага попълнените декларации към Докладната записка до директора.
3. Класният ръководител /учителят/ извършва инструктаж на учениците срещу подпис и прилага инструктажа и списък на учениците с техните подписи към Докладната записка до директора.
(7) Училището не изплаща командировъчни разходи на учителят, организиращ проява, изява или мероприятие.
(8) Най-късно три дни след приключване на мероприятието класният ръководител/ учителят/ входира кратка писмена информация – отчет до директора за организираната проява, изява или мероприятие.

ГЛАВА III
ПРЕХОДНИ И ЗАКЛЮЧИТЕЛНИ РАЗПОРЕДБИ
	
[bookmark: IT_PARAGRAPH_4_0][bookmark: 314463][bookmark: IT_PARAGRAPH_5_1][bookmark: 1229278][bookmark: IT_PARAGRAPH_6_0][bookmark: 314465][bookmark: IT_PARAGRAPH_1_0][bookmark: 314460][bookmark: IT_PARAGRAPH_2_0][bookmark: 1360578][bookmark: IT_PARAGRAPH_3_1][bookmark: 5142581]Чл. 224. Преходни и заключителни разпоредби
§ 1. По смисъла на този правилник: 
1. „наименование на училище“ е видът, името и номерът на училището.
2. „деца и ученици със специални образователни потребности“ са деца и ученици със сензорни, с физически, с множество увреждания, с умствена изостаналост, с обучителни трудности, с езиково – говорни нарушения;
3. „Конфликт на интереси“ е конфликт на интереси, съгласно чл.220 от ЗПУО по смисъла на чл.178, ал.1, т. 2 – 7 и 14 и чл.187, ал.1, т. 2 и 4, когато педагогически специалист извършва срущу заплащане обучение или подкрепа на ученици, с които работи в училището, ако това заплащане е от името и за сметка на учениците.
[bookmark: IT_PARAGRAPH_8_0][bookmark: 314467]§ 2. ПГ по туризъм „Иван Вазов“, гр. Несебър, к.к. Слънчев бряг приема Правилник за дейността си в съответствие със Закона за предучилищното и училищно образование и държавните образователни стандарти.
§ 3. Правилникът за дейността  на ПГ по туризъм „Иван Вазов“, гр. Несебър, к.к. Слънчев бряг може да се променя през учебната година след промени в нормативната уредба и след решение на педагогическия съвет.
§ 4. Общоучилищни празници, мероприятия и тържества:
1. 15.09.2026 г. – Откриване на учебната година
2. 27 март 2026 г. – Патронен празник на ПГ по туризъм „Иван Вазов“
3. м. май – Тържество по случай 24 май – Ден на българската просвета и култура и на
славянската писменост 
4.13.05.2027г. - след приключване на занятията за І-ва смяна, изпращане на абитуриентите.
§ 5. Хигиенни изисквания:
(1) Абсолютно се забранява на учениците да внасят и консумират в сградата на училището, учебните стаи, кабинетите и кухните – слънчоглед, ядки и други.
(2) Храненето и консумирането на закуски да се извършва извън сградата на училището.
(3) Забранява се внасянето на газирани напитки, кофички с кафе, кисело и прясно мляко, нектари, сокове и други в учебните стаи и кабинети, учебните работилници, физкултурен салон, сервизните помещения, коридорите и фоайето на гимназията.
§ 6. При евакуация се използват всички входове и стълбища от цялата училищна общност, съгласно изработения план за евакуация.
§ 7. (1) Всички лица, които влизат в сградата на училището, са длъжни при поискване от дневната охрана или дежурния учител да удостоверяват самоличността си със съответен документ. При отказ да направят това, същите не се допускат в училището.
(2) Всички външни лица са длъжни да изпълняват указанията на охраната и дежурните учители, относно спазването на вътрешния ред и ненарушаването на дейността на училището.
(3) В сградата на училището не се допускат лица в нетрезво състояние, както и с кучета или оръжие. Не се допускат външни лица да влизат в класните стаи по време на учебни занятия, както и да пушат в района на училището.
(4) Посетителите се регистрират в специална книга.
§ 8. (1) Учениците, учителите, служителите и работниците се инструктират за осигуряване на безопасни и здравословни условия на труд и удостоверяват направения инструктаж с подписите си в специални книги.
(2) Учениците се инструктират в първата седмица на първия срок. 
(3) Щатният персонал се инструктира не по-малко от един път през учебната година от заместник-директора по УПД /специалиста по ЗБУТ/.
§ 9. Заверяването на документацията и осъществяването на контрол по нейното водене се извършва от директора или от упълномощения от него заместник-директор.
§ 10. (1) Учениците получават документ за завършен клас, степен на образование или за преместване в друго училище, ако не дължат книги или друго имущество на училището.
(2) Документът по ал. 1 се изготвя от класния ръководител, след представяне от ученика на обходен лист, подписан от домакина и библиотекаря.
(3) Контрол по изпълнението на ал. 1 се осъществява от заместник-директора.
§ 11. Съгласно чл. 9, ал. 4 от Наредба №8/11.08.2016 г. за информацията и документите
за системата на предучилищното и училищното образование, информацията се събира, обработва и съхранява в съответствие с Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (OB, L 119, 4.05.2016 г.), Закона за защита на личните данни, Наредбата за обмена на
документи в администрацията, приета с ПМС № 101 от 2008 г. (ДВ, бр. 48 от 2008 г.), и с Наредбата за общите изисквания за мрежова и информационна сигурност, приета с ПМС № 279 от 2008 г. (ДВ, бр. 101 от 2008 г.).
§ 12. (1) Инвентарът се зачислява на работници, служители и учители в училището от домакина срещу подпис в инвентаризационния опис.
(2) Заповед за прекратяване на трудов договор се изготвя по указание на директора и след представяне на обходен лист, подписан от директора, библиотекаря и домакина.
§ 13. Директорът със заповед определя кой да ползва и съхранява печата на училището и какви документи да се подпечатват.

                                                                                                                        

УЧИЛИЩНИ КОМИСИИ И ЕКИПИ
учебна 2025/2026 година

Училищните комисии и екипи за работа са както следва:

временни: за извършване на определена дейност, след което тяхното съществуване се прекратява (за създаване на проекти на документи за началото на учебната година, избор на униформа и работа по проекти)
постоянни:
· Координационен съвет за справяне с тормоза в училище
· Консултативен съвет
· Kooрдиниращ екип за подкрепа за личностно развитие на ученици
· Екип за работа с ученици в риск
· Екип за работа с ученици с изявени дарби
· Екип за работа с ученици с изявени дарби в областта на туризма
· Eкип за разработване и координиране на институционалните политики за
гражданското и интеркултурното образование.
· Eкип за разработване и координиране на институционалните политики за
здравното и екологичното образование.
· Комисия по ЗБУВОТ и действие на персонала и учениците при  природни 
бедствия и екстремни ситуации.
· Комисия за спазване на „Етичния кодекс“.
· Комисия за тържества и ритуализация на училищния живот, периодично
оформяне на външна и вътрешна украса и нагледна информация в гимназията.
· Комисия по организацията, административното, информационно и канцеларско
обслужване на ЗДИППК. 
· Комисия по организацията, административното, информационно и канцеларско
обслужване на ДЗИ и НВО.
· Комисия по БДП .
· Държавна зрелостна комисия
· Държавна квалификационна комисия
· Комисия за връзки с обществени и неправителствени организации, медии и
културни институции и поддържане сайта на училището
· Училищна комисия за изготвяне /изменение и допълнение / на седмичното 
разписание на учебните часове.
· Комисия за предложения, изготвяне и работа по проекти.
· Комисия за професионални състезания.
· Комисия за спортни състезания.
· Комисия по професионално ориентиране  и прием на ученици.
· Комисия за архивиране на училищната документация и съхраняване паметта на училището.
· Комисия по поддръжка и обогатяване на МТБ.
· Училищна комисия по организация и провеждане на годишната инвентаризация
на МТБ.
· Комисия за разпределяне на средствата, свързани с диференцираното заплащане .
· Комисия за определяне на заслужили служители за награди.
· Комисия за организация и провеждане на абитуриентския бал .
· Комисия за отчитане на документите с фабрична номерация  .   
· Комисия за обработка и отчитане на резултатите от образователно – 
възпитателния процес.
· Комисия за функциониране на вътрешна система за осигуряване на качество на
ПОО.
· Комисия  за валидиране.
· Комисия за действие при терористична заплаха.

	Правилникът за устройството и дейността на училището е разработен в изпълнение на чл.28, ал.1 от ЗПУО и подлежи на промяна в съответствие със закона и подзаконовите актове по прилагането им.  

